title: Verinen keihäs Fujivuorella

text: Verinen keihäs Fujivuorella, () on Tomu Uchidan vuonna 1955 ohjaama samurai-elokuva. Elokuva on eräänlainen hidas ”road movie” jossa edetään verkalleen kohti dramaattista loppua.


title: Verinen keihäs Fujivuorella

text:
Samurai kulkee seurueensa kanssa matkalla Edoon. Huomio kiinnittyy heti keihästä kantavaan Chiezō Kataokaan. Tarkoitus on saattaa juopotteluun taipuvainen isäntä kommelluksitta Japanin pääkaupunkiin jossa tätä odotetaan. Elokuvan loppukohtauksessa käydään lopputaistelu tavallisesta poiketen keihäällä varustettu mies vastaan miekkailijoiden joukko.
Daisuke Katō voitti vuonna Blue Ribbon Award parhaasta sivuroolista.


title: Lammaslampi

text: Lammaslampi () on pieni järvi Länsi-Vantaan Hämeenkylän kaupunginosan Pähkinärinteen asuinalueen äärellä. Lampi on ruskeavetinen ja rehevä, ja kuuluu Pitkäjärven valuma-alueeseen.


title: Lammaslampi

text: Lammaslampi sijaitsee keskellä Pähkinärinteen asutusta ja on tärkeä lähivirkistysalue. Veden laatu on ollut vaihtelevaa viime vuosina; lampea on kunnostettu ruoppaamalla ja hapettamalla.


title: Lammaslampi

text:
Lampi saa vetensä Jupperista ja Linnaisista Furumossensuon kautta.
Laskuoja lähtee lammen kaakkoiskulmasta ja kiertää osin putkitettuna Variston ja Askiston kautta Pitkäjärveen.


title: Lammaslampi

text: Lammaslammen nimi esiintyy 1700-luvun kirjoituksissa vielä muodossa "Lamj träsk", ja nimen alkuosa viittaakin suomen kielen sanaan "lammi", joka on länsimurteinen vastine itämurteiselle ja yleiskieleen vakiintuneelle sanalle "lampi". Myöhemmin nimi on lyhentynyt muotoon "Lammträsk", jolloin sen alkuosan alkuperäinen merkitys on hämärtynyt ja se on sekoittunut ruotsin kielen karitsaa tarkoittavan sanan "lamm" kanssa. Tästä ruotsinkielisestä muodosta kääntämällä onkin sitten saatu lammen nykyinen suomenkielinen nimi.


title: Krizz Kaliko

text: Krizz Kaliko (oik. "Samuel S.W. Watson)" (s. 7. maaliskuuta 1974 Kansas City, Missouri, Yhdysvallat) on yhdysvaltalainen rap-muusikko ja laulaja. Hänet tunnetaan laajalti hyvän ystävänsä Tech N9nen sidekickinä. Viime vuosina Krizz Kaliko on julkaissut aktiivisesti myös soolomateriaalia, joka on otettu erittäin positiivisesti vastaan. Hänen kokeileva musiikkinsa sekoittaa rapiin muun muassa rockia, funkia, rnbtä ja dubstepiä.


title: Krizz Kaliko

text: Krizz Kaliko esiintyy vain harvoin ilman aurinkolaseja, mikä johtuu ihosairaus vitiligosta, jonka voi havaita valkoisista läiskistä hänen silmiensä ympärillä. Kalikolla on myös diagnosoitu kaksisuuntainen mielialahäiriö. Hän on kirjoittanut kummastakin sairaudestaan kappaleet.


title: Urheilutoimittajain Liitto

text: Urheilutoimittajain Liitto on urheilutoimittajien koulutus- ja etujärjestö, joka on perustettu vuonna 1931 nimellä "Urheilutoimittajien kerho". Liittoon kuuluu 500 jäsentä ja paikallisyhdistysten kautta 910 jäsentä.


title: Urheilutoimittajain Liitto

text: Kun lehtien urheilukirjoittaminen oli 1920-luvulla vilkastunut, kerhoa perustettaessa siihen hyväksyttiin jäseneksi ”kaikki vakinaiset ja tilapäiset urheilutoimittajat”. Aluksi toiminta oli Helsinki-keskeistä, ja pääasiallisia toimintamuotoja olivat jäsentenväliset urheilukilpailut ja kerhoillat. Ammatillista koulutusta alettiin järjestää 1941. Kerho muuttui 1951 liitoksi, ja jäsenistö jaettiin kahtia: päätoimiset urheilutoimittajat A-jäseniksi, sivutoimiset B-jäseniksi. 1970-luvun lopulla liitto sai keskusjärjestön muodon, siitä tuli ammattilaisten liitto. Henkilöjäsenten lisäksi liitossa on 15 paikallisyhdistystä, joiden kautta jäseninä (noin 910) ovat sivutoimiset urheilutoimittajat.


title: Urheilutoimittajain Liitto

text: Julkisuudessa näkyvin liiton tapahtuma on Vuoden urheilija -tapahtuma, jossa on vuodesta 1947 julkistettu vuoden urheilija ja myös eri lajien parhaat.


title: Urheilutoimittajain Liitto

text: Järjestön perustamisen henkinen isä oli Idrottsbladetin toimitussihteeri Henning Relander, joka pohjusti yhteisen yhdistyksen perustamista ja kirjoitti asiasta. Hänen kanssaan perustamisasiakirjan allekirjoittivat Martti Jukola, Tauno Tattari ja Einari Mannelin (Mannerla).


title: Urheilutoimittajain Liitto

text: Vuonna 2014 liiton hallitukseen kuuluivat Heikki Miettinen (pj.), Asko Tanhuanpää (varapj.), Arto Aunola, Matti Hannula, Jussi Heimo, Christoffer Herberts, Markus Karjalainen, Kari Linna ja Nina Vanhatalo.


title: Urheilutoimittajain Liitto

text: Vuonna 2017 liiton uudeksi puheenjohtajaksi valittiin Kalle Virtapohja.


title: Matka Maan keskipisteeseen (Aku Ankka)

text:
Matka Maan keskipisteeseen () on Don Rosan käsikirjoittama ja piirtämä ankkatarina vuodelta 1995. Ensimmäisen kerran se julkaistiin 27. maaliskuuta 1995. Suomessa se on ilmestynyt kolmesti: kokoelmakirjassa "Kymmenen avataran aarre ja muita Don Rosan parhaita" vuonna 2003 ja Aku Ankka -lehden numeroissa 13–15 vuonna 1995 sekä numeroissa 7–9 vuonna 2010. Tarinassa on 24 sivua ja sen tarinakoodi on D 94066.
Tarinan suomenkielinen nimi viittaa Jules Vernen 1800-luvulla kirjoittamaan seikkailuromaaniin "Matka maan keskipisteeseen", joka sekin kertoo Maan keskipisteeseen tähtäävästä tutkimusmatkasta. Rosan tarina on kuitenkin yksityiskohdiltaan huomattavasti lähempänä nykyaikaista tieteellistä tietoa planeetan rakenteesta. Jules Verne itse esiintyy ohimennen yhdessä sarjan ruudussa hämmästelemässä tarinan juonta. Tarinassa viitataan myös Carl Barksin tarinaan "Maanalainen maailma" (1955). Kyseisen tarinan lopussa kravattikaulaiset olennot saavat haltuunsa Roopen silinterin, joka näkyy tässä tarinassa erään ruudun reunassa.


title: Matka Maan keskipisteeseen (Aku Ankka)

text: Muutamien muiden Rosan ankkatarinoiden tapaan myös "Matka Maan keskipisteeseen" perustuu Rosan alun perin 1970-luvun keskivaiheilla piirtämän sarjakuvan juoneen. "The Pertwillaby Papers" -tarinoissa seikkailivat Rosan itse keksimät hahmot. Hän suunnitteli tarinaan jo tuolloin myös jatkoa, ja näistä suunnitelmista kehittyivät sittemmin tarinat "Ankka kuningas Arthurin hovissa" (1996) ja "Musta Ritari" (1998). Ankkatarinana ensin mainitulla ei kuitenkaan ole enää mitään yhteyttä "Matkan Maan keskipisteeseen" juoneen.


title: Matka Maan keskipisteeseen (Aku Ankka)

text: "Matkasta Maan keskipisteeseen" puuttuu Rosan tunnusomainen ”D.U.C.K.”-omistuskirjoitus, jonka hän yleensä kätkee piirtämiensä tarinoiden aloitusruutuihin. Rosan oman arvion mukaan hän on unohtanut tussata kirjaimet lyijykynäluonnoksesta. Omistus olisi ollut oikean alalaidan ”hylättyjä mahdottomuuksia” -laatikossa.


title: Matka Maan keskipisteeseen (Aku Ankka)

text: Roope on Pellen pyynnöstä saapunut tämän pajalle katsomaan hänen uusinta aikaansaannostaan. Hän on keksinyt Kertalaakin™: yhdisteen, joka läpäisee minkä aineen tahansa - paitsi tietysti timantin, jolla yhdisteen sisältävä purkkikin on vuorattu. Pelle päällystää vanhan rantavarjon aineella, ja Roope lähtee saman tien sukulaispoikansa Akun luokse aikeenaan tehdä aineesta maailmanlaajuinen menestys. He lähtevät pian järjestämään lehdistötilaisuutta Roopen rahasäiliön lähistölle. Lehdistön saavuttua Roope paljastaa, että aikoo yhdisteen avulla mullistaa koko kaivosteollisuuden. Lehdistön jäsenet pitävät mahdottomuutena, että aine tosiaan läpäisee mitä tahansa, ja he lähtevät saman tien kävelemään pois. Roope kaataa hermostuksissaan aineen maahan, ja se alkaa valua maan läpi hyvää vauhtia kulkien kohti Maan keskipistettä. Pelle juoksee kauhuissaan Roopen luokse. Roope ei heti ymmärrä kuinka vakavasta asiasta on kyse, ennen kuin ankanpojat Tupu, Hupu ja Lupu selvittävät tilannetta hänelle. Viimeistään silloin Roope tajuaa tilanteen vakavuuden, kun valtava tuulenpuuska alkaa lennättää tavaroita kohti Kertalaakin™ luomaa aukkoa. Tilanne rauhoittuu äkisti, kun suuri kyltti lentää aukon eteen peittäen sen kokonaan. Pelle selittää, että ainoa mahdollisuus Maapallon pelastamiseksi on lähteä pitkälle matkalle kohti Maan keskipistettä.


title: Matka Maan keskipisteeseen (Aku Ankka)

text: Ankat pukeutuvat suojapukuihin ja valmistavat laskeutumislavan, jolla koko viisihenkinen joukko on lähdössä matkaan. Roope hakee vielä timanteilla vuoratun purkin, johon he aikovat pyydystää aineen, sekä rantavarjon, joka on sivelty Kertalaakilla™. Matka alkaa.


title: Matka Maan keskipisteeseen (Aku Ankka)

text: Ankat tutkivat piirrosta, jonka mukaan maankuorelta Maan ytimeen on 6350 kilometriä, eli sadan kilometrin tuntinopeudella matkaan kestäisi kolme päivää. Ankanpoikien mukaan ongelmana vain on, että tunneli, jota pitkin he kulkevat saattaa romahtaa millä hetkellä hyvänsä. Heidän täytyy siis todella pitää kiirettä.


title: Matka Maan keskipisteeseen (Aku Ankka)

text: Kuten arvata saattaa, nälkä yllättää pahemman kerran viimeistään vuorokauden jälkeen, varsinkin Akun. Kypäriä ei voi kuitenkaan riisua, koska he ovat tyhjiössä, ja he tukehtuisivat ottaessaan ne pois. Onkalon kantta raottamalla ankat saisivat ilmaa: tosin sillä seurauksella, että valtava ilmanpaine litistäisi heidät räiskäleiksi.


title: Matka Maan keskipisteeseen (Aku Ankka)

text: Vuorokauden päästä Roope nousee ojentaakseen piirrosta Akulle, ja huomaa olevansa lähes höyhenenkeveä. Ankanpojat selittävät, että maan vetovoima alkaa vaikuttaa yhä vähemmän, mitä alemmas he laskeutuvat. He ovat muuttumassa lyhyen ajan sisällä täysin painottomiksi, joten heidän täytyy kiinnittää mukana olevat tavarat lavaan, jotteivät ne lennä pois kyydistä. Käynnistäessään pyörien sähkömoottorit, Aku huomaa kuulevansa koneen äänen, jolloin Roope tajuaa, että kuilussa täytyy olla myös ilmaa. Ankat riisuvat innoissaan kypäränsä jonkun ankanpojista kertoessa, että se vähäinen osa ilmaa, joka ehti virrata kuiluun ennen sen sulkemista, on painunut jo sinne saakka. He aloittavat nopeasti ruokailun.


title: Matka Maan keskipisteeseen (Aku Ankka)

text:
12 tunnin päästä ankat ovat jo niin painottomia, että heidän täytyy toden teolla pitää kiinni laskeutumisalustasta, jotta pysyisivät kyydissä. Yhtäkkiä he huomaavat olevansa aivan hetken kuluttua Maapallon keskipisteessä. Ankanpojat laittavat jarrun pohjaan, että ehtisivät pysähtyä ennen kuin törmäävät Kertalaakiin™, joka on vetäytynyt painottomaksi klöntiksi Maan keskipisteen kohdalle. Roopen ote laskeutumislavasta kuitenkin irtoaa, ja hän putoaa uhkaavasti kohti kasaan painautunutta Kertalaaki™-möykkyä. Hän kuitenkin muutamalla täpärällä väistöllä välttää törmäyksen ja saa köntin suljettua timanteilla vuorattuun purkkiin. Hän "ui" takaisin alustalle, ja matka takaisin alkaa, Pellen kehittelemien pienoisrakettien ansiosta.
Muutaman tunnin kuluttua ankat heräävät unestaan, kun he huomaavat kivenmurikoiden satavan jostakin korkeuksista. Yksi kivistä osuu kovalla vauhdilla Akun kypärään, jolloin se hajoaa. Hetken kauhistelun jälkeen he huomaavat jälleen että onkalossa on kuin onkin happea. Paljon suurempi ongelma on kivet, joista voi päätellä, että tunneli on romahtamaisillaan, ja maan pinnalle on kuitenkin vielä vähäsen matkaa.


title: Matka Maan keskipisteeseen (Aku Ankka)

text: Yllättäen tilanne alkaa näyttää pahalta. Maan leimuavat sisukset syöksyvät aivan heidän alapuolellaan. Yhä toivottomammalta tilanne alkaa näyttää, kun Tupu, Hupu ja Lupu huomaavat tunnelin romahtavan yläpuoleltaan lopullisesti. Roopen kekseliäisyyden ansiosta ankat selviytyvät tästäkin tilanteesta. He ryntäävät Kertalaaki™-varjon alle, ja ylhäältä vyöryävä kiviröykkiö katoaa hetkessä tomuksi. Ne kivet, jotka eivät olleet osuneet varjoon, olivat hajottaneet alustan, ja Maapallon sisukset lähestyvät jo uhkaavasti heitä. Aku lähtee juoksemaan yläviistoon johtaen joukkoa rantavarjo apunaan. Monen kilometrin juoksemisen jälkeen he saapuvat johonkin pimeään paikkaan. Kun ankat huomaavat auton tulevan heitä kohti, he tajuavat olevansa jo maanpinnalla: tarkemmin sanottuna Ankkajoen alikulkutunnelissa. Aku pysäyttää seuraavan vastaantulevan auton, jota ohjaa Mummo Ankan renki Hansu. He lähtevät kaasuttamaan Roopen rahasäiliölle, ja matkalla he huomaavat koko kaupungin olevan hullunmyllyssä. Rahasäiliökukkula on pullistunut ytimen kiehuvan keitoksen puskiessa maankuoren läpi. Ankat saapuvat juuri ajoissa, ja Pelle käy aurinkovarjon avulla sisusten kimppuun.


title: Matka Maan keskipisteeseen (Aku Ankka)

text: Pitkän ajan kuluttua purkaus vihdoin loppuu, ja Roope voi julistaa maailman pelastuneen. Pelle huomaa vielä että onkalo, jonka Roope alun perin sai aikaan kaatamalla liuoksen maahan, on täynnä purkauksen sinne tuomia timantteja, joihin Kertalaaki™ ei kuitenkaan tehonnut. Roope antaa Pellelle tämän aiemmin lupaamat ruhtinaalliset viisikymmentä euroa.


title: Matka Maan keskipisteeseen (Aku Ankka)

text: Seuraavana päivänä Pelle saapuu taas Roopen rahasäiliölle tuomaan Kertalaakin™ kaavaa. Roope kertoo vihaisena, että timantit, jotka hän Pelleltä sai edellisenä päivänä, ovat uskomattoman raskaita, eikä niillä sen vuoksi ole minkäänlaisia käyttömahdollisuuksia. Lisäksi Roope joutuu korvaamaan kaupungille aiheutuneet tuhot. Pelle katuu, että koskaan edes tuli keksineeksi koko yhdisteen. Hän kehottaa Roopea tallettamaan kaavan johonkin varmaan paikkaan, ja kun hän kulkee Roopen toimistolta poispäin, hän kuulee tutun Kertalaakin™ äänen, ja voi olla tyytyväinen, että kaava on varmasti turvallisessa paikassa, eikä hänen koskaan tarvitse keksiä ainetta uudelleen.


title: Don Gilmore

text: Don Gilmore on yhdysvaltalainen musiikkituottaja. Parhaiten hänet tunnetaan Linkin Parkin kahden ensimmäisen studioalbumin, "Hybrid Theoryn" ja "Meteoran", tuottamisesta. Gilmore on tuottanut albumeita myös Lacuna Coilille, Avril Lavignelle, Good Charlottelle, Duran Duranille, K'naanille, Bullet for My Valentinelle, Dashboard Confessionalille, Eve 6:lle ja Hollywood Undeadille.


title: Tauragėn kunnallispiiri

text: Tauragėn kunnallispiiri () on yksi Liettuan kuudestakymmenestä kunnallispiiristä, joka sijaitsee Tauragėn läänissä. Vuonna 2008 kunnallispiirin väkiluku oli 50 690 asukasta. Hallinnollisena keskuksena toimii Tauragė.


title: Fabio Borini

text: Fabio Borini (s. 29. maaliskuuta 1991 Bentivoglio, Italia) on italialainen jalkapalloilija. 180 senttimetriä pitkän Borinin pelipaikka on hyökkääjä. Hän edustaa Serie A:n Milania lainalla englantilaisesta Sunderlandista.


title: Fabio Borini

text: Yhdeksänvuotiaana jalkapallon harrastamisen aloittanut Borini siirtyi Chelseaan kasvattajaseurastaan Bolognasta kesällä 2007. Ensiesiintymisensä Chelsean ykkösjoukkueessa Borini teki syyskuussa 2009 tultuaan vaihdosta kentälle ottelussa Tottenhamia vastaan. 8. joulukuuta hän pelasi ensimmäisen Mestarien liiga -ottelunsa APOELia vastaan. Yhteensä hän pelasi kauden 2009–2010 aikana Chelsean ykkösjoukkueessa kahdeksan virallista ottelua, joista neljä Valioliigassa.


title: Fabio Borini

text: Alkuvuonna 2011 Borini kävi lainalla Swansea Cityssä ja kaudeksi 2011–2012 hän siirtyi Romaan. Kesällä 2012 hän palasi takaisin Englantiin, tällä kertaa Liverpooliin. Borini pelasi kaudella 2012-2013 13 ottelua ja teki kauden ainoan maalinsa Newcastlea vastaan, jonka jälkeen hän vietti seuraavan kauden 2013-2014 lainalla Sunderlandissa tehden 32 ottelussa 7 maalia.


title: Fabio Borini

text: Borini debytoi Italian maajoukkueessa 29. helmikuuta 2012 Yhdysvaltoja vastaan.


title: Osvaldo Suárez

text: Osvaldo Roberto Suárez (s. 17. maaliskuuta 1934 Sarandí) on argentiinalainen entinen yleisurheilija, joka kilpaili keski- ja pitkien matkojen juoksuissa. Hän voitti Pan-Amerikan kisoissa kuusi mitalia, joista neljä on kultaisia ja kaksi hopeisia. Suárez menestyi myös Etelä-Amerikan-mestaruuskilpailuissa, joissa hän voitti yhteensä kolmetoista mitalia neljältä eri matkalta. Hän osallistui olympialaisiin kahdesti, vuosina 1960 ja 1964. Suárez sijoittui Rooman kisoissa 1960 maratonilla yhdeksänneksi, mutta joutui keskeyttämään neljä vuotta myöhemmin samalla matkalla.


title: Jani Kallunki

text: Jani Kallunki (s. 5. marraskuuta 1975 Skövde) on suomalainen näkövammainen judoka. Hänen painoluokkansa on 66 kg ja näkövammaisluokituksensa B2. Hänen seuransa on helsinkiläinen Meido-Kan.


title: Jani Kallunki

text: Paralympialaisissa Kallunki saavutti luokassaan pronssia vuosina 2004 ja 2008. EM-kisoissa hän saavutti kultaa vuosina 2007 ja 2009 sekä hopeaa vuonna 2005. MM-kisoista hänellä on pronssia vuodelta 2006.


title: Jani Kallunki

text: Kallunki päätti uransa vuoden 2014 lopussa.


title: VIP (hiplife-yhtye)

text: VIP (Vision In Progress, joskus myös V.I.P.) on ghanalainen hiplife-yhtye. Se on voittanut 5 palkintoa Ghana Music Awardsissa. Yhtyeen suosituimpia kappaleita ovat mm. I think i like am ja Away.


title: VIP (hiplife-yhtye)

text: VIP on esiintynyt Yhdistyneessä kuningaskunnassa, Alankomaissa (Amsterdamissa ja Haagissa), Liberiassa, Sierra Leonessa, Nigeriassa ja Etelä-Afrikassa.


title: VIP (hiplife-yhtye)

text: VIP:in viimeisin albumi My Love julkaistiin vuonna 2007 ja se sisälsi yhteistyötä Tony Tetuilan, 2 Facen ja Awadin kanssa.


title: Rampage

text: Rampage on kuvitteellinen robotti "Transformers"-universumissa, joka kuuluu pahoihin Decepticoneihin.


title: Rampage

text: "The Transformersissa" Rampage on yksi Predaconeista, jotka Decepticonien ja Quintessonien liittoutuma oli yhdessä rakentanut. Rampage muuntautuu mekaaniseksi tiikeriksi.


title: Rampage

text: "Beast Wars"-sarjassa oli Maximalien protoformeista rakennettu robotti, joka päättikin liittyä Predaconeihin. Rampage muuntautuu sekä kookosravuksi että panssarivaunuksi.


title: Rampage

text: "ssa" Rampage on Wheeljackin japanilainen nimi.


title: Rampage

text: Elokuvassa "" Rampage on yksi Constructiconeista ja heistä myös pienin (vain 6 metriä pitkä). Rampage sai surmansa Egyptissä, kun Bumblebee repi häneltä käsivarret irti ja potkaisi häntä samalla rintaan.


title: Rampage

text: Rampage muuntautuu Caterpillar D9L-puskutraktoriksi ja hänen äänenään elokuvassa on Kevin Michael Richardson.


title: Juha Ruokola

text: Juha Ruokola on suomalainen nyrkkeilyn EM-mitalisti.


title: Juha Ruokola

text: Ruokola sai vuoden 2000 Tampereen EM-kilpailujen 75 kg:n sarjan avausottelussaan luovutusvoiton Turkin Firat Karagollusta ja kukisti puolivälierässä azerbaidžanilaisen Adaliat Agayevin pistein 7–2. Välieräottelussa hän hävisi Kroatian Stjepan Bozicille 5–10 saaden pronssia.


title: Juha Ruokola

text: Ruokola edusti seuratasolla Tampereen Voimailuseuraa. Hän voitti Suomen-mestaruuden 71 kg:n sarjassa 1999, 75-kiloisissa 2000, 81 kg:n painoluokassa 2002 ja 2003 sekä 91-kiloisissa 2004. SM-hopeaa hän saavutti 57 kg:n sarjassa 1994, 71-kiloisissa 1998 ja 75 kg:n sarjassa 2001 sekä SM-pronssia 51 kg:n painoluokassa 1993 ja 67-kiloisissa 1996 ja 1997.


title: Crans-Montana

text: Crans-Montana on kunta sekä matkailu- ja talviurheilualue Sveitsissä, Valais'n kantonissa.


title: Crans-Montana

text: Crans-Montanan nimeä on käytetty yleisesti 1990-luvulta alkaen, kun Crans-sur-Sierren, Montana-Vermalan ja Aminonan matkailualueet ryhtyivät markkinointiyhteistyöhön. Crans-Montanan nimi juontaa juurensa Crans-sur-Sierren matkailualueen ja Montanan kunnan nimistä. Alueella on ollut matkailutoimintaa 1890-luvulta alkaen. Crans-sur-Sierreen perustettiin vuonna 1907 majatalo, josta myöhemmin kehittyi golfhotelli ja golfharrastuksen keskus. Montanan ensimmäinen hotelli avattiin vuonna 1892 sekä kylpylä vuonna 1901. Talviurheilun nousu alkoi 1950-luvulla.


title: Crans-Montana

text: Crans-Montanan kunta perustettiin 1.1.2017, kun neljä alueen kuntaa (Chermignon, Mollens, Montana ja Randogne) yhdistyivät. Vuoden 2015 lopussa näissä kunnissa oli yhteensä 10 931 vakinaista asukasta.


title: Crans-Montana

text: Crans-Montanan kunta sijaitsee Rhônen laakson pohjoisrinteellä, Bernin Alppien etelärinteellä. Kunnan korkein vuori on Schneehore (3 178 m mpy.) Tunnettuja vuoria ovat myös Mont-Lachaux ja Bella Lui.


title: Crans-Montana

text: Crans-Montana on Sveitsin tärkeimpiä matkailualueita. Crans-Montana on sekä kesä- että talvimatkailualuetta laskettelurineineen, kylpylöineen, kasinoineen ja golfkenttineen. Alueen vanhan elinkeinon, maatalouden, merkitys on vähentynyt lähes olemattomiin. Matkailualueena Crans-Montana on kuntaa laajempi käsite: Lensin kunta on läntisin osa aluetta.


title: Crans-Montana

text: Crans-Montanaan on maantieyhteys Sierrestä ja Sionista. Linja-auto- ja funikulaariyhteys alueelle on Sierrestä. Paikallinen, kylien välinen liikenne on hoidettu busseilla. Kulku vuorille tapahtuu monilla köysiradoilla.


title: Marcel Uderzo

text: Marcel Uderzo (s. 20. joulukuuta 1933) on ranskalainen sarjakuvataiteilija. Hän on Asterix-piirtäjä Albert Uderzon pikkuveli. Hän on toiminut Asterix seikkailee-albumien värittäjänä ja muun muassa piirtänyt albumiin Asterix gallialainen yhden sivun, kuvittanut Asterix valloittaa Rooman-piirroselokuvan elokuva-albumin, tehnyt Jean-Michel Charlierin Haikaralaivue-sarjan Pilvien rosvot-albumin kuvituksen yhdessä Jean Giraudin ja veljensä Albertin kanssa sekä työstänyt monia muita sarjakuvia.


title: Öis

text: Öis on hip hop -yhtye Kaucasista tutun Aztran (entinen Hullu A) 1. lokakuuta 2010 julkaisema omakustannealbumi.


title: Öis

text: Albumin tuotannosta vastaa kokonaisuudessan Aztra itse. Poikkeuksena kappale "Helvetti liekeis", jonka tuotannosta vastaa Aztran lisäksi Samu. Albumilta on julkaistu kaksi näytekappaletta nimikkokappale "Öis", jolla vierailevat Raipati ja Laineen Kasperi sekä kappale "Vaarallisii". Kappaleista ensimmäinen on ladattavissa Redrum-187 -sivustolla.


title: Pursupikkumittari

text: Pursupikkumittari ("Eupithecia gelidata") on suolla elävä pikkumittari.


title: Pursupikkumittari

text: Pursupikkumittarin siipien kärkiväli on keskimäärin vähän yli 18 mm ja siipien väri on harmahtavan ruskeanvalkoinen. Takasiipi on vaaleampi kuin etusiipi. Lajin etusiivet ovat suipot ja leveämmät kuin useilla muilla suvun lajeilla. Lajin ulkonäkö on samanlainen kaikkialla sen levinneisyysalueella.


title: Pursupikkumittari

text: Pursupikkumittaria on holarktinen laji, jota tavataan sekä Pohjois-Amerikan että Euraasian pohjoisosissa. Nimialalaji on levinnyt Amerikassa Kanadasta Uuteen Meksikoon ja Coloradoon, mutta sitä on tavattu myös Grönlannissa. Alalaji "hyperboreata" esiintyy Euroopassa Fennoskandiasta Saksaan, Baltiaan ja Pohjois-Venäjälle ulottuvalla alueella. Suomessa lajia tavataan pääasiassa Pohjois-Suomessa ja Lapissa. Maassa on myös muualla pieniä paikallisia populaatioita. Se on alueellisesti uhanalainen Ahvenanmaalla ja Lounais-Suomessa.


title: Pursupikkumittari

text: Lajin lentoaika on eteläisessä Suomessa yleensä kesäkuun toisella ja kolmannella viikolla, äärihavainnot ovat touko-heinäkuulta. Lapissa lajin lentoaika on kesäkuun puolivälistä heinäkuun puoliväliin.


title: Pursupikkumittari

text: Lajia tavataan pääasiassa isovarpurämeillä sekä niiden laita-alueilla. Levinneisyysalueen pohjoisosassa laji lentää myös kuivilla kankailla, suopursua kasvavilla paljakan osilla ja tunturikoivikossa.


title: Pursupikkumittari

text: Toukat käyttävät ravintonaan yksinomaan suopursua.


title: Kjell Samuelsson

text:
Kjell William Alf Samuelsson (s. 18. lokakuuta 1958 Tingsryd, Ruotsi) on ruotsalainen entinen jääkiekkopuolustaja ja nykyinen valmentaja. Peräti 201 cm pitkä puolustava puolustaja pelasi rightin puolelta. Samuelsson pelasi NHL:ssä yhteensä 813 runkosarjaottelua tehoin 48+138=186. Jäähyminuutteja tuli 1225, joka on NHL:n ruotsalaispelaajilta kaikkien aikojen neljänneksi eniten. Samuelsson oli kaudella 2009–2010 AHL-joukkue Adirondack Phantomsin apuvalmentaja. Kjell Samuelssonin veli Ulf on myös entinen ammattilaisjääkiekkoilija.
Samuelsson oli Tingsryds AIF:n kasvatti. Hän teki debyyttinsä miesten peleissä kaudella 1976–1977, jolloin Samuelsson pelasi joukkueessa Ruotsin I-divisioonaa. Kaudella 1981–1982 hän oli Tingsrydin tehokkain puolustaja tehoilla 11+14=25 ja puolustajien pistepörssin kahdeksas. Samuelsson siirtyi kaudeksi 1983–1984 pelaamaan sarjatasoa ylemmäs Leksandiin. Ensimmäinen Elitserien-kausi toi hänelle tehot 6+6=12, ja New York Rangers varasi Samuelssonin yli-ikäisenä (25 vuotta) numerolla 119 .


title: Kjell Samuelsson

text: Kaudeksi 1985–1986 Samuelsson siirtyi New York Rangersin organisaatioon. Hän pelasi lähes koko kauden farmijoukkue New Haven Nighthawksissa, ja NHL:n puolella Samuelsson pelasi yhdeksän ottelua sekä runkosarjassa että playoffeissa. Kaudella 1986–1987 hän murtautui NHL:ään. Samuelsson aloitti kauden Rangersissa, jossa 30 ottelussa syntyivät tehot 2+6=8. Hänet kuitenkin kaupattiin joulukuussa 1986 toisen kierroksen varausvuoron kanssa Philadelphia Flyersiin vaihdossa Bob Froeseen. Samuelsson pelasi Flyersissä uransa viisi pisteiden valossa parasta NHL-kauttaan. Hän teki kaudella 1987–1988 yhden kauden piste-ennätyksensä tehoilla 6+24=30. Samalla kaudella syntyi myös Samuelssonin yhden kauden jäähyennätys 184 minuutilla. Hän pelasi kauden aikana ssa.


title: Kjell Samuelsson

text: Helmikuussa 1992 Samuelsson kaupattiin Rick Tocchetin, Ken Wreggetin ja kolmannen kierroksen varausvuoron kanssa Pittsburgh Penguinsiin vaihdossa Mark Recchiin, Brian Benningiin ja ensimmäisen kierroksen varausvuoroon. Hän voitti Penguinsissa heti ensimmäisen kautensa aikana Stanley Cupin keväällä 1992. Samuelsson pelasi joukkueessa kevääseen 1995 asti. Kaudeksi 1995–1996 hän palasi Philadelphia Flyersiin. Kolmen siellä vietetyn kauden jälkeen Samuelsson palasi kaudeksi 1998–1999 Eurooppaan ja siirtyi itävaltalaiseen VEU Feldkirchiin. Hän kuitenkin siirtyi lokakuussa 1998 vapaana agenttina loppukaudeksi Tampa Bay Lightningin riveihin. Samuelsson ilmoitti 40-vuotiaana pelaajauransa lopettamisesta huhtikuussa 1999.


title: Kjell Samuelsson

text:
Samuelsson edusti Ruotsia vuoden 1991 MM-kilpailuissa sekä Kanada-cupissa.
Samuelsson aloitti valmentamisen heti pelaajauransa lopetettua kaudella 1999–2000, jolloin hän toimi ECHL-joukkue Trenton Titansin apuvalmentajana. Samuelsson on siitä asti valmentanut vain Philadelphia Flyersin organisaatiossa. Vuodet 2000–2009 hän oli AHL-joukkue Philadelphia Phantomsin apuvalmentaja ja väliin mahtui myös kausi 2006–2007 joukkueen päävalmentajana. Kaudeksi 2009–2010 Phantoms muutti Philadelphiasta Adirondackiin ja Samuelsson jatkoi siellä Adirondack Phantomsin apuvalmentajana.
Samuelssonin isoveli Daniel pelasi puolustajana Tingsrydissä ja viitenä kautena siellä pikkuveljensä joukkuetoverina. Daniel kuoli helmikuussa 2006 pitkäaikaiseen sairauteen vain 49-vuotiaana.


title: Farnborough’n ilmailunäyttely

text: Farnborough'n ilmailunäyttely on viikon mittainen kansainvälinen alan väelle suunnattu näyttely. Se järjestetään parillisina vuosina heinäkuussa Farnborough'n lentokentällä Hampshiressa Englannissa. Järjestäjänä on Farnborough International Limited, jonka omistaa Society of British Aerospace Companies (SBAC) ja siellä esitellään sekä siviili- että sotilaskalustoa mahdollisille ostajille. Se on Pariisin ilmailunäyttelyn ja Berliinin ILA-näyttelyn ohella EU-alueen merkittävin alan tapahtuma.


title: Luettelo Ruotsin kansallispuistoista

text: Luettelo Ruotsin kansallispuistoista. Ruotsin kansallispuistoja ylläpitää Ruotsin luonnonsuojeluvirasto (). Kansallispuistojen tarkoituksena on luoda suojeltujen alueiden verkosto, joka kuvastaa kaikkia luonnon eri tyyppejä Ruotsissa. Ruotsi oli ensimmäinen valtio Euroopassa, joka perusti kansallispuistoja. Ruotsin valtiopäivät () sääti kansallispuistolain vuonna 1909 – yhdeksän kansallispuistoa perustettiin samana vuonna. Määrä kasvoi seitsemällä vuosien 1918 ja 1962 välillä. Kolmetoista kansallispuistoa perustettiin lisää välillä 1982–2009. Viimeisin lisäys on Kosterhavetin kansallispuisto. Nykyään kansallispuistoja on 29 – kuusi uutta puistoa on suunniteltu perustettavan 2009–2013.


title: Insecticon

text: Insecticonit ovat kuvitteellisia hyönteisiksi muuntautuvia Decepticoneja "Transformers"-universumissa.


title: Insecticon

text: Insecticonit ovat Insecticonien vartiomiehiä, jotka ovat myös ahnaita metallinsyöjiä. Kolme heistä: Bombshell, Shrapnel ja Kickback olivat osa Decepticon-alus Nemesiksen miehistöä sen tehdessä pakkolaskun Maahan 4 miljoonaa vuotta sitten.


title: Insecticon

text:
Elokuvassa "" Insecticonit haavoittuvat pahasti Autobot Cityyn tehdyssä hyökkäyksessä. Heidät jätetään paluumatkalla Cybertroniin avaruuteen leijumaan Thundercrackerin, Skywarpin ja Megatronin ohella. Mutta Unicron rakentaa heistä Galvatronille Sweepeiksi kutsuttuja sotilaita.
"issa" Insecticonit ovat yksi Alpha Q:n luomien, mutta Megatronin orjuuttamien Terrorconien ryhmistä.


title: Insecticon

text: Elokuvassa "" esiintyy yksi ainut pienikokoinen Insecticon, joka löytää Samin ja Mikaelan piileskelemässä yhdessä egyptiläisen kylän rakennuksessa. Sam tappaa Insecticonin, mutta se ehtii hälyttää Starscreamin ja Scrapperin paikalle.


title: Insecticon

text: Kirjan "" mukaan Insecticonit olivat harvoja Predaconien sukupuuton jälkeen syntyneitä petomaisia transformereita.


title: Insecticon

text: Videopelissä "" Insecticonit olivat kehittyneet Shockwaven tekemien kokeiden seurauksena. Kolme niistä olivat muita älykkäämpiä: Sharpshot, Kickback ja Hardshell. Ja ne taistelivat Dinobotteja vastaan.


title: Insecticon

text: Sarjassa "" Arcee ja Jack Darby kohtasivat Cybertronille matkatessaan yhden Insecticonin, joka oli jätetty sinne Autobottien paluun varalta. Jack kuitenkin houkuttelee tuholaisrotu Scrapletit hyökkäämään sen kimppuun ja tappamaan sen. Joukko Insecticoneja oli myös vuosia sitten päätynyt Maahan, mistä Airachnid löysi ne. Hän alisti ne telepatialla valtaansa. Hän yritti hyökätä niillä Megatronin kimppuun, mutta menetti niiden hallinnan joutuessaan vangiksi yhteen staasisäiliöön. Insecticonit vannoivat uskollisuutta Megatronille.


title: Insecticon

text: Ainoat nimiä käyttäneet Insecticonit olivat Hardshell ja Bombshock (jälkimmäinen nimi nähtiin vain lopputeksteissä). Hardshell oli Insecticoneista hurjimpia ja oli surmannut myös suuren osan Romuttajista. Hänet lähetettiin päiväntasaajalle etsimään yksi Iaconin reliikeistä. Reliikki oli kimplale myrkyllistä energonia nimeltä Tox-En. Bulkhead tuhosi sen, mutta kärsi Hardshellin kohtaamisessa lähes kuolettavia vahinkoja. Kun Wheeljack ja Miko Nakadai lähtivät kostamaan Bulkheadin puolesta, Wheeljack oli vähällä kuolla, kunnes Miko ampui Jackhammer-aluksesta ohjuksen, joka tappoi Hardshellin.


title: Insecticon

text: Megatron menetti Insecticonien hallinnan "Beast Hunters" -kaudella, kun Starscreamin ja Knock Outin kokeillessa pimeää energonia sekä synteettistä energonia C.Y.L.A.S.:iin, he saivat tämän vahingossa vapauttamaan Airachnidin, joka otti Insecticonit taas hallintaansa. Mutta Soundwaven avaama avaruussilta lähetti Airachnidin ja kaikki Insecticonit yhteen Cybertronin kuista.


title: Salt

text: Salt on vuonna 2010 ensi-iltansa saanut yhdysvaltalainen jännityselokuva, jonka on ohjannut Phillip Noyce ja käsikirjoittanut Kurt Wimmer. Elokuvan päähenkilöä esittää Angelina Jolie. Muita päärooleja elokuvassa esittävät Liev Schreiber, Chiwetel Ejiofor, Daniel Olbrychski ja August Diehl.


title: Salt

text: Elokuva kertoo CIA-agentti Evelyn Saltista, jota epäillään venäläiseksi vakoojaksi ja joutuu pakenemaan. Se julkaistiin Yhdysvalloissa 23. heinäkuuta 2010 ja Suomessa 3. syyskuuta 2010. Elokuva sai Oscar-ehdokkuuden parhaasta äänityksestä.


title: Salt

text: CIA-agentti Evelyn Saltia (Angelina Jolie) kidutetaan Pohjois-Koreassa, koska häntä epäillään yrityksestä sabotoida maan ydinohjelmaa. Saltin poikaystävä Mike Krause (August Diehl), johon Salt oli aikoinaan tutustunut osana tehtäväänsä, nosti asian julkisuuteen, jotta CIA:n oli järjestettävä Salt vapaaksi. Saltin kollega Ted Winter (Liev Schreiber) saapuu rajalle ottamaan Saltin vastaan ja saattamaan hänet Miken luokse.


title: Salt

text: Kaksi vuotta myöhemmin Mike ja Salt ovat naimisissa ja heidän hääpäivänään Saltin ja Winterin toimistoon saapuu venäläinen loikkari Oleg Vasilyevich Orlovia (Daniel Olbrychski). Saltin kuulustellessa häntä Orlov kertoo, että Yhdysvaltain hallinnon alla työskentelee soluttautuneita venäläisiä agentteja (kulkevat koodinimellä "KA"), joiden tehtävänä on tuhota Yhdysvallat. Agentin "KA-12" on määrä tappaa Venäjän presidentti Boris Matveyev (Olek Krupa) Yhdysvaltain varapresidentti Oatesin hautajaisten aikana ja Orlovin mukaan KA-12 on Salt itse. Valheenpaljastustesti osoittaa Orlovin puhuvan totta, Saltin yrittäessä väittää tietävänsä että testiä huijata. Orlov pakenee ja tappaa kaksi CIA-agenttia. Salt yrittää poistua rakennuksesta vastoin esimiehensä Darryl Peabodyn (Chiwetel Ejiofor) käskyjä, joka määrää hänet pidätettäväksi. Salt pakenee takaisin asuntoonsa ja huomaa Miken olevan kidnapattu.


title: Salt

text: Myöhemmin hautajaisten aikana Salt todella yrittää tappaa Matveyevin ja näyttää onnistuvan siinä ennen kuin antautuu. Salt kuitenkin pakenee poliisiautosta ja tapaa Orlovin sekä joukon muita KA-agentteja. Takaumakohtaukset paljastavat kuinka Salt varttui Neuvostoliitossa muiden lapsisotilaiden kanssa. Orlov paljastaa kidnapanneensa Miken ja tappaa tämän Saltin silmien edessä. Salt esittää välinpitämätöntä saavuttaakseen Orlovin luottamuksen. Orlov antaa seuraavaksi tehtäväksi tavata toisen KA-agentin ja yhdessä tämän kanssa tappaa Yhdysvaltain presidentti Howard Lewis (Hunt Block) sekä ottaa maan ydinaseet hallintaan. Ennen lähtöään Salt tappaa Orlovin ja muut paikalla olevat agentit. Sitten hän tapaa Natoon soluttautuneen KA-agentti Schnaiderin (Corey Stoll) soluttautuakseen tämän avulla Valkoiseen taloon. Schnaider yrittää räjäyttää itsensä ja presidentti Lewisin, jonka CIA-agentit onnistuvat viemään turvaan maanalaiseen bunkkeriin.


title: Salt

text: Venäjä on valmistellut ydinasehyökkäystä vastauksena Matveyevin kuolemaan, jolloin Lewis käskee Yhdysvaltoja valmistelemaan omat ydinaseensa. Mutta sitten Winter tappaa muut CIA-agentit ja paljastaa Lewisille olevansa oikeasti KA-agentti Nikolai Tarkovsky. Tarkovsky aikoi laukaista ydinohjukset Mekkaan ja Teheraniin kääntääkseen muslimit myös amerikkalaisia vastaan. Salt suostuttelee Tarkovskyn päästämään hänet huoneeseen, mutta Tarkovsky näkee uutisraportin, jossa Matveyevin paljastettiin olevan yhä elossa. Salt oli lavastanut Matveyevin kuoleman käyttämällä hämähäkinmyrkkyä. Tarkovsky paljasti järjestäneensä Miken kuoleman ja Saltin paljastumisen lavastaakseen tämän syylliseksi tulevaan ydiniskuun. Salt onnistuu pääsemään sisään huoneeseen ja estää Tarkovskyn aikeet. Sotilaat saapuvat bunkkeriin ja pidättävät Saltin, mutta hyökkää Tarkovskyn kimppuun ja käyttää käsirautojensa ketjuja kuristaakseen tämän kuoliaaksi.


title: Salt

text:
Peabodyn kuulustellessa Saltia helikopterissa, Salt yrittää kertoa hänelle totuuden Winteristä/Tarkovskysta. Salt lupaa tappaa jäljellä olevat KA-agentit, jos pääsee vapaaksi. Peabody alkaa uskoa tarinaan saatuaan tekstiviestin, jossa kerrottiin Saltin sormenjälkien löytyneen paikasta, jossa Orlov tovereineen oli tapettu. Salt päästetään hyppäämään helikopterista jokeen, josta tämä pakenee metsään.
Tom Cruisen oli alun perin tarkoitus näytellä elokuvan pääroolia Edwan Saltia. Hän kuitenkin koki, että elokuvan päähenkilö on liian lähellä "" -elokuvasarjan Ethan Huntia, joten hän kieltäytyi roolista. Päähenkilön sukupuoli ja nimi muutettiin Evelyn Saltiksi, jolloin Angelina Jolie sai roolin.


title: Salt

text: Elokuvan kuvaaminen aloitettiin Washingtonissa ja New Yorkissa maaliskuussa 2009.


title: Salt

text: Elokuva sai ensi-iltansa Yhdysvalloissa 23. heinäkuuta 2010. Se tuotti yhteensä 36 miljoonaa dollaria avausviikonloppunaan ja oli toisena viikonlopputilastossa "Inceptionin" jäljessä. Yhteensä elokuva tuotti 118,3 miljoonaa dollaria Yhdysvalloissa ja 293,5 miljoonaa dollaria maailmanlaajuisesti.


title: Salt

text: Suomessa elokuva julkaistiin 3. syyskuuta 2010. Se keräsi avausviikonloppunaan 9 300 katsojaa ja tuotti 114 340 dollaria (noin 88 600 euroa), jolloin se oli katsotuin elokuva "Toy Story 3:n" jälkeen. Yhteensä se tuotti Suomessa 493 771 dollaria. Elokuva keräsi Suomessa 41 478 katsojaa.


title: Salt

text: Internetsivusto Rotten Tomatoesin mukaan 62 % kriitikoista on antanut "Saltille" positiivisen arvosanan 6/10 keskiarvolla. Keräys perustuu 231 arviointiin. Metacritic on laskenut 42 arvostelusta elokuvalle painotetun keskiarvon 65/100. Internet Movie Databasen 190 000 käyttäjää ovat antaneet "Saltille" 6,4/10 arvosanan, ja 19 IMDb:n henkilökuntaan kuuluvaa myöskin keskiarvon 6,4.


title: Salt

text: "Salt" oli ehdolla parhaan äänityksen Oscar-palkintoon vuonna 2011, mutta hävisi palkinnon "Inceptionille".


title: Sinilakkipriinia

text: Sinilakkipriinia ("Prinia cinereocapilla") on keskiaasialainen, uhanalainen varpuslintu. Sen elinympäristö käsittää Himalajan alarinteet Pohjois-Intiasta Nepaliin ja Etelä-Bhutaniin. Brian Houghton Hodgson kuvaili lajin holotyypin Nepalista 1854.


title: Porvari (politiikka)

text: Porvari tarkoittaa poliittisessa kielenkäytössä oikeisto- tai keskustapuolueen jäsentä tai kannattajaa tai yleensä ei-sosialistia. Aikaisemmin porvari tarkoitti porvarissäätyyn kuuluvaa henkilöä. Marxilaisuudessa porvareiksi kutsutaan koko omistavaa ja varakasta luokkaa kapitalistisessa yhteiskunnassa synonyymina kapitalisteille.


title: Porvari (politiikka)

text: Suomalaisessa puoluepolitiikassa porvaripuolueiksi tai porvarillisiksi puolueiksi nimitetään usein keskustaa, kokoomusta, kristillisdemokraatteja, liberaaleja ja RKP:tä.


title: Porvari (politiikka)

text: 1960-luvun lopussa ja 1970-luvun alussa jotkut kokoomusnuoret ja varsinkin puolueen niin sanotut remonttimiehet pyrkivät kehittämään "porvarismin" nimikkeellä Karl Popperin ajatuksiin perustuvaa kokoomukselle sopivaa aatetta, joka eroaisi konservatismista.


title: Aropriinia

text: Aropriinia ("Prinia buchanani") on aasialainen varpuslintu. Sen elinympäristö ulottuu Pakistanin keski- ja eteläosista Intian pohjois- ja keskiosiin. Edward Blyth kuvaili lajin holotyypin Intian Maharashtran Jalnasta 1844.


title: Ruskopriinia

text: Ruskopriinia ("Prinia rufescens") on kaakkoisaasialainen varpuslintu. Sen laaja elinympäristö ulottuu Intian itä- ja koillisosista Bangladeshiin, Bhutaniin, Myanmariin, Etelä-Kiinaan, Vietnamiin, Laosiin, Kambodžaan, Thaimaahan ja Malakan niemimaalle. Lajista tunnetaan kuusi alalajia. Edward Blyth kuvaili lajin holotyypin Myanmarin Arakanista 1847.


title: Savupriinia

text: Savupriinia ("Prinia hodgsonii") on etelä- ja kaakkoisaasialainen varpuslintu. Sen elinympäristö ulottuu Pakistanin pohjoisosista Intiaan, Sri Lankaan, Bangladeshiin, Myanmariin, Kaakkois-Kiinaan, Vietnamiin, Laosiin, Kambodžaan ja Thaimaahan. Lajista tunnetaan kuusi alalajia. Edward Blyth kuvaili lajin holotyypin Gangesin varren Mirzapurista 1844.


title: Viidakkopriinia

text: Viidakkopriinia ("Prinia sylvatica") on eteläaasialainen varpuslintu. Sen elinympäristö käsittää Intian niemimaan, Sri Lankan ja Nepalin lounaisosan. Lajista tunnetaan viisi alalajia. Thomas C. Jerdon kuvaili lajin holotyypin Etelä-Intian Seegore Ghatista 1840.


title: Sundanpriinia

text: Sundanpriinia ("Prinia familiaris") on Indonesian kotoperäinen varpuslintu. Sen elinympäristö käsittää itäisen Sumatran, Jaavan ja Balin. Thomas Horsfield kuvaili lajin holotyypin Jaavan Besukista 1821.


title: Keltapriinia

text: Keltapriinia ("Prinia flaviventris") on etelä- ja kaakkoisaasialainen varpuslintu. Sen elinympäristö ulottuu Pakistanista Intiaan ja sieltä itään aina Taiwanille, sekä Kaakkois-Aasiaan, Malakan niemimaalle ja Indonesiaan. Lajista tunnetaan seitsemän alalajia. Adolphe Delessert kuvaili lajin holotyypin Bhutanista 1840.


title: J.K x 2 Tunti terapiaa

text: J.K x 2 Tunti terapiaa on rap-artisti Junon kolmas studioalbumi. Sen julkaisi Monsp Records 13. lokakuuta 2010. Ennen albumin julkaisua siltä julkaistiin näytekappaleet "Suomileffas" (mukana McVilleGalle) ja "Äänitorvia" (mukana Kosola).


title: J.K x 2 Tunti terapiaa

text: Albumi nousi ilmestymisviikollaan (42/2010) Suomen virallisen albumilistan 29. sijalle. Kappaleesta "Pelotteluu" julkaistiin musiikkivideo tammikuussa 2011.


title: J.K x 2 Tunti terapiaa

text: Albumin nimen kaksi ensimmäistä kirjainta "J" ja "K" tulevat Junon siviilinimen, Jon Korhonen, etu -ja sukunimen ensimmäisistä kirjaimista. Albumin on säveltänyt kokonaisuudessaan hip hop-tuottaja Janne K, siviilinimeltään Janne Kilpeläinen, jonka nimikirjaimista saadaan myös kirjaimet "J" ja "K". Eli kirjaimet "J" ja "K" kertaa kaksi. Albumin äänitti, miksasi, masteroi sekä vastaavana tuottajana toimi X23. Albumin kansitaiteen on tehnyt kuvataiteilija Ansver Oksman.


title: Chromia

text: Chromia on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1985 "The Transformers"-sarjan jaksossa "The Search for Alpha Trion".


title: Chromia

text: Chromia nähtiin ainoastaan jaksossa "The Search for Alpha Trion" yhtenä Elita 1:n sotureista. Hän murtautui Moonracerin ja Firestarin kanssa Kaoniin viedäkseen Shockwavelta energonkuutioita. Elitaa lukuun ottamatta hän ja muut olivat jääneet Autobottien salaiseen tukikohtaan loukkuun, kun Rumble aiheutti maanjäristyksen, jonka seurauksena osa tukikohtaa sortui. Myöhemmin hän osallistui sydänystävänsä, Ironhiden, ohella taisteluun Starscreamia vastaan.


title: Chromia

text: Chromian äänenä jaksossa oli Linda Gary.


title: Chromia

text: "issa" Thunderblastin japanilainen nimi on Chromia.


title: Chromia

text: "ssa" Chromia on yksi Arceen sisaruksista, jotka jakavat yhteisen mielen tämän kanssa. Hän muuntautuu siniseksi Suzuki B-King-moottoripyöräksi.


title: Peksala

text: Peksala on kylä Salon kaupungin alueella Varsinais-Suomessa. Kylä sijaitsee Kemiön saaren koilliskulmassa entisen Angelniemen kunnan alueella.


title: Peksala

text: Peksala edustaa vanhaa suomalaista asutusta Kemiön saarella. Vakituinen kyläkanta on muodostunut jo varhaiskeskiajalla. 1800-luvulla Peksala oli vauras kylä, jossa toimi tiilitehdas, meijeri, kansakoulu ja ruotsinkielinen maanviljelyskoulu. Vuosisadan loppupuolella kuitenkin kylän omistusoikeudet päätyivät naapurikylään Paatelmaahan. Maanviljelyskoulu lakkautettiin 1924 ja kansakoulu 1957. Vanhan kantatilan paikalla ei nykyään ole rakennuksia. Kylässä sijaitsee nykyään muutama tila, joista Peksalan maatila on suurin.


title: Da Good Da Bad & Da Ugly

text: Da Good Da Bad & Da Ugly on rap-yhtye Geto Boysin seitsemäs studio albumi, joka julkaistiin vuonna 1998. Bushwick Bill jätti yhtyeen v. 1997, joten tällä levyllä ovat ainoastaan Willie D ja Scarface. Albumi eroaa muihin Geto Boysin albumeihin siten, että tällä levyllä on melkein joka kappaleella on vieraileva artisti. Vuonna 1999 Scarface ja Willie D jättivät yhtyeen keskittyen enemmän soolo-uriinsa. Albumista on myös ilmestynyt Screwed & Chopped versio


title: Helmand

text: Helmand on joki Afganistanissa Helmandin maakunnassa ja saa alkunsa Kabulin lähellä. Se on 800 km pitkä ja laskee lounaaseen suolajärvialueelle.


title: Kuninkaantien muusikot

text: Kuninkaantien muusikot on periodisoittimilla esiintyvä suomalainen barokkiorkesteri.


title: Kuninkaantien muusikot

text: Kuninkaantien muusikot on vuonna 2008 perustettu suomalainen ammattimuusikoista koostuva barokkiorkesteri ja kuoro, joka on erikoistunut eurooppalaisten säveltäjien teosharvinaisuuksien esittämiseen. Se on samalla ainoa suomalainen kokoonpano, joka on yhdistänyt sekä ammattiorkesterin että -kuoron. Kuninkaantien muusikoiden taiteellisena johtajana ja kapellimestarina toimi vuosina 2009–2015 Markus Yli-Jokipii.


title: Kuninkaantien muusikot

text: Kuninkaantien muusikot on ensiesittänyt kotikaupungissaan Turussa useita arkistojen kätköistä löytyneitä teosharvinaisuuksia, joita ei Suomessa tai muuallakaan ole esitetty vuosisatoihin. Keväällä 2013 Kuninkaantien muusikot esitti Loimaalla, Nousiaisissa, Turussa ja Salon Perniössä saksalaisen Melchior Vulpiuksen 400 vuotta sitten säveltämän Matteus-passion. Pääsiäisenä 2014 passio esitettiin myös Jyväskylässä Taulumäen kirkossa ja vuotta myöhemmin Vaasan seudulla Vähänkyrön kirkossa.


title: Kuninkaantien muusikot

text: Vuonna 2012 Kuninkaantien muusikot aloitti konserttisarjan, jossa esitellään harvinaisia, lähes sukupuuttoon kuolleita soittimia. Ensimmäisessä konsertissa soolosoittimena oli lasiharmonikka, jota soitti yhdysvaltalainen William Zeitler. Konserttisarja jatkui vuoden 2013 Taiteiden yö -tapahtumassa, jossa esiintyi italialainen historiallisiin bassopuhallinsoittimiin erikoistunut Paolo Tognon. Vuoden 2014 alussa oli Turun tuomiokirkossa järjestetyssä Ylen radioimassa konsertissa mukana historiallinen serpentti ja myös ensimmäisen kerran Suomessa kiinalainen hattu. Saman vuoden Taiteiden yö -tapahtuman solistina esiintyi neljä- ja viisikielisellä violoncello da spallalla belgialainen Sigiswald Kuijken. Vuoden 2015 Taiteiden yö -tapahtumassa vieraili solistina italialainen Eleonora Vulpiani, jonka soitin on harvinainen lira-chitarra.


title: Kuninkaantien muusikot

text: Turku 2011 ‑säätiö myönsi Kuninkaantien muusikoille Teko 2011 ‑kunniamaininnan Eurooppa-päivänä 9.5.2009.


title: Kuninkaantien muusikot

text: Suomen Kulttuurirahaston Varsinais-Suomen rahasto on valinnut Kuninkaantien muusikoiden toiminnan maakunnallisesti merkittäväksi kulttuurihankkeeksi vuonna 2010.


title: Kuninkaantien muusikot

text: Suomalainen taidemusiikin esittämistä tukeva Pro Musica Säätiö on tukenut Kuninkaantien muusikoiden toimintaa vuonna 2012.


title: Kuninkaantien muusikot

text: Kuninkaantien muusikot konsertoi säännöllisesti, mutta se ei ole tuottanut yhtään äänitettä. Osa kokoonpanon profiilia on esiintyä vain omissa itse tuotetuissa konserteissa.


title: Estetismi

text: Estetismi tai esteettinen liike oli 1800-luvun suuntaus taiteissa, joka keskittyi siihen, että taide on olemassa pelkästään sen kauneuden takia, ja että sen ei tarvitse palvella poliittista, kasvattavaa tai muuta tarkoitusta.


title: Estetismi

text: Liike alkoi vastavaikutuksena hyötyä korostaviin näkemyksiin ja siihen, minkä katsottiin olevan teollistuneen ajan rumuutta ja moukkamaisuutta. Pohjan ajattelulle loi 1700-luvulla Immanuel Kant, joka piti esteettisyyden mittareita itsenäisinä ja erillisenä näin moraalista, käytännöllisyydestä ja mielihyvästä.


title: Estetismi

text: Ajallisesti estetismin synty 1860-luvulla sijoittuu Englannissa prerafaeliittien (perustettu 1848) ja Arts and Crafts -liikkeen (kukoisti 1880–1910) väliin. Jotkut taiteilijat, esimerkiksi William Morris (1834–1896) oli mukana kaikissa kolmessa.


title: Estetismi

text: Liike alkoi pienimuotoisesti taiteilijoiden ja muotoilijoiden radikaalin ryhmän ateljeissa ja taloissa. Heihin kuuluivat muun muassa William Morris ja Dante Gabriel Rossetti. He olivat nuoria uudistajia, jotka tutkivat uusia elämäntapoja ja uhmasivat ajan muotoilun sääntöjä, joita vuoden 1851 maailmannäyttelyssä oli esillä. Estetismi veti puoleensa arkkitehteja ja käsityöläisiä, runoilijoita, kriitikoita ja filosofeja, jotka halusivat luoda puhtaalle kauneudelle omistautuvan liikkeen. Esteettisen liikkeen taisteluhuuto oli ”taide taiteen vuoksi”, joka omaksuttiin ranskalaiselta runoilijalta Théophile Gautier’lta. Gautier kirjoitti "Madamoiselle de Maupinin" esipuheessa (1834):


title: Estetismi

text: Vuonna 1873 ilmestyneessä kirjassa "The Renaissance" Walter Pater esitteli elämän puhtaana aistikokemuksena ja hedonismin ilmentymänä. Hän syytti viktoriaanisen ajan Englantia teeskentelystä ja tukahduttamisesta. Pater paljasti suurten renessanssitaiteilijoiden seksuaalisia seikkailuja ja ylisti avoimesti homoseksuaalista halua. Hänen näkemyksensä taiteesta huipentui "Mona Lisan" kuvaukseen: Paterin mielestä elämän tarkoitus on tavoitella aistillista kauneutta ja elää hetkessä. Oscar Wilde otti liikkeen johtohahmon aseman ja uhmasi näin aikaansa. Wilde tuomittiin homoseksuaalisista ”rikoksista”. Ajatus ”taiteesta taiteen takia” käänsi viktoriaanisen ajan arvot ylösalaisin. Estetistit väittivät, että elämän pitäisi jäljitellä taidetta.


title: Estetismi

text: Pater ja Wilde uskoivat aistien vapauttamiseen, mutta William Morris oli sosialisti, joka ennusti, että kauneuden voitto tuhoaisi kapitalismin. Hänen tapettiensa ja painokankaidensa toistuvat, toisiinsa nivoutuvat kuviot ovat myös abstraktia taidetta.


title: Estetismi

text:
Esteettisen liikkeen tavoitteena oli kapina. Ranskassa moderni taide oli jo syntynyt Édouard Manet’n, Claude Monet’n ja Pierre-Auguste Renoirin mukana. Britanniassa oltiin pidättyvämpiä. Esteettinen liike pyrki vaikuttamaan Ranskassa vallassa olleeseen elämäntapaan. James McNeill Whistler oli suurin esteettiseen liikkeeseen yhdistetyistä taidemaalareista. Hän oli kosmopoliittinen taiteilija, joka oli kuuluisa Englannin kanaalin molemmilla puolin ja Yhdysvalloissa. Hän sekoitti Lontoosta saamiaan ajatuksia uusiin Pariisin tekniikoihin.
Esteettinen liike paljasti myös pimeän puolensa. Esimerkiksi Wilden romaanin sankari "Dorian Grayn muotokuvassa" tuhoaa elämää tavoitellessaan kauneutta ilman rajoja. Esteettinen liike vaikutti Euroopassa, esimerkiksi kiintymyksellä kukkiin ja vampyyreihin, dekoraatioihin ja haluun, jota voi nähdä niin Vincent van Goghin "Auringonkukissa" kuin Edvard Munchin makaabereissa naisissa ja Gustav Klimtin "Suudelmassa". Sen perintö toi mukaan dandyja Salvador Dalísta David Bowieen. Taiteessa sen merkitys on vielä nykyisinkin provokatiivinen, koska se väittää, että taiteella ei ole moraalista tai poliittista arvoa.


title: Estetismi

text: Esteettinen liike oli viktoriaanisen ajan vastakulttuuria. Se taisteli viktoriaanien sentimentaalista taidetta vastaan. Sen taiteilijoiden teoksia esiteltiin vuonna 1877 avatussa Grosvenorin galleriassa Lontoossa. Esillä olivat muun muassa Whistlerin, George Frederic Wattsin, Albert Joseph Mooren ja varsinkin Edward Burne-Jonesin töitä. Grosvenorissa esitetty taide herätti ristiriitoja. Se oli myös lähellä Royal Academya ja jakoi mielipiteitä taiteen tekniikoista ja tarkoituksista. Whistlerin pidettyä näyttelyn Grosvenorilla John Ruskin syytti häntä siittä, että hän pyytää 200 guineaa ”maalipurkin heittämisestä vasten yleisön kasvoja”. Oscar Wilde ilmestyi Grosvenorin avajaisjuhliin sensaatiomaisessa mittatilauspuvussa, jonka ääriviivat ja muoto muistuttivat selloa.


title: Estetismi

text: Kauneuden palvonta ulottui galleriaa laajemmalle. Estetismin opin eräs perusajatus oli, että taide ei rajoittunut maalaustaiteeseen ja kuvanveistoon ja taidemarkkinoiden valheellisiin arvoihin. Taiteelle on mahdollisuuksia kaikkialla ympärillä, kodeissa ja julkisissa rakennuksissa ja valitussa elämäntavassa. Taide oli tekemisissä arkkitehtuurin kanssa.


title: Estetismi

text: Esteettisen liikkeen sisustussuunnitteluun liittyvä kuuluisin työ on Whistlerin "Peacock Room", joka suunniteltiin laivanvarustaja Frederick Leylandille. Suurikokoisessa friisissä on tyyliteltyjä, sinisellä pohjalla olevia kullanvärisiä riikinkukkoja, jotka kiertävät ruokasalin seiniä pitkin. Sisustus myytiin Leylandin kuoleman jälkeen Yhdysvaltoihin, ja se on asennettu nykyisin Freerin gallerian Washingtonissa. "Vihreä ruokasali" tilattiin vuonna 1865 William Morrisilta South Kensington museoon. Siinä on vihreäksi patinoitu tammipanelointi ja Burne-Jonesin maalatut paneelit ja lasimaalaukset. Tyylin kaltainen koristelu levisi nopeasti myös keskiluokkaisiin koteihin niin Lontoossa kuin suurten maaseutukaupunkien lähiöissäkin. Liikkeen tueksi Lontooseen perustettiin myös erikoisliikkeitä, joista kuuluisin oli vuonna 1875 avattu Liberty’s. Niissä kuluttajille myytiin erilaisia Lähi-idästä ja Japanista tuotuja esineitä ja tekstiilejä.


title: Estetismi

text: Estetistit painottivat ennen kaikkea taidetta. He suosivat vahvoja, yksinkertaisia värejä, kirkasta sinistä, vihreää ja erityisesti keltaista. Näitä värejä käytettiin sisustuksissa, joiden huonekalut olivat usein mustia, ja jotka saivat vaikutteita Japanin lakkatöistä. Auringonkukka oli suosittu aihe, koska sen väri oli voimakas ja sen yksinkertaista hahmoa saatettiin tyylitellä.


title: Estetismi

text: Estetismi oli tyylinä huoliteltu, vihjaileva ja liioittelevan kirjallinen. Siihen sekoittui ihastus keskiaikaan, ylettömän eksoottiseen ja omituisuuksiin. Sen merkkeinä on pidetty myös pidättyvyyttä ja puhtautta. Liikkeen keskeinen ongelma oli yritys ratkaista kysymys siitä, miten kauneus voitaisiin saada yleisemmin saatavaksi. Tästä keskusteltiin paljon ja siitä tuli piina William Morrisille, kun hän tajusi, että hänen vaikutuksensa ei yltänytkään pääasiakkaita kauemmaksi, jotka olivat yläluokkaisia kauneudenpalvojia ja teollisuusjohtajia. Työstäessään Sir Isaac Lowthinian Bellin kartanon sisustussuunnittelua Morris puuskahti ”palvelevansa rikkaiden sikamaisia ylellisyyksiä varten”. Hän oli kohdannut kriisin haaveillessaan kauneudesta kansaa varten. Mitä kauneus lopultakin on, jos kaikki eivät sitä voi jakaa? Lopulta pettymys taiteen mahdollisuuksiin ajoi Morrisin vallankumoukselliseen sosialismiin.


title: Estetismi

text: Morrisin epätoivo osoittautui ennenaikaiseksi, koska myöhemmin Englannin Arts and Crafts -liike sai tukea estetismin uudistuspyrkimyksiltä. Estetismi oli uudistusliike, joka pyrki soluttamaan kauneuden jokapäiväiseen elämään ja useita sen kaltaisia pyrkimyksiä on nähty myöhemminkin. Kulttuurihistorioitsija Fiona MacCarthy arvelee, että meillä on nykyisin enemmän kuin koskaan valtaa ja tietoa tehdä tietoisia valintoja niistä esineistä, joiden kanssa haluamme elää, sekä esteettisin että eettisin perustein.


title: Flames of War

text: Flames of War on toiseen maailmansotaan sijoittuva 15 mm:n pienoismallipeli. Armeijat joilla voi pelata ovat maat jotka olivat jollain tavalla mukana toisessa maailmansodassa, näihin lukeutuvat muun muassa Saksa, Iso-Britannia, USA, Ranska, Neuvostoliitto, Italia ja muita pienempiä maita, esimerkiksi Romania, Unkari ja Suomi. Flames of Warista on julkaistu myös Vietnamin sotaan sijoittuva laajennus, nimeltään Tour of Duty. Laajennus käsittelee Vietnamin sodan taisteluita vuosilta 1965-1971, USA:n, Pohjois-Vietnamin, Etelä-Vietnamin, FNL:n, Australian ja Uuden-Seelannin armeijoiden joukoilla.


title: Flames of War

text: Flames of War -tuotteet valmistetaan suurimmaksi osaksi metallista mutta tietyistä tuotteista voi löytyä myös muoviosia. Jalkaväki-yksiköitä ei tarvitse koota koska ne ovat valmiiksi kootuja jonka jälkeen voit suoraan maalata sotilaasi. Flames of War on suhteellisen halpa miniatyyripeli. Verratuna esimerkiksi Games Workshopin Warhammer-peliin on Flames of War paljon halvempi, toisaalta FoWissa on myös pienemmät miniatyyrit.


title: Sinipriinia

text: Sinipriinia ("Prinia socialis") on eteläaasialainen varpuslintu. Sen elinympäristö käsittää Intian niemimaan, Sri Lankan, Nepalin, Bhutanin ja Bangladeshin. Lajista tunnetaan neljä alalajia. William Henry Sykes kuvaili lajin holotyypin Keski-Intian Deccanista 1832.


title: Tuhkapriinia

text: Tuhkapriinia ("Prinia subflava") on afrikkalainen varpuslintu. Sen elinympäristö käsittää lähes koko Saharan eteläpuolisen Afrikan, ja siitä tunnetaan kymmenen alalajia. Johann Friedrich Gmelin kuvaili lajin holotyypin Senegalista 1789.


title: Intiantuhkapriinia

text: Intiantuhkapriinia ("Prinia inornata") on eteläaasialainen varpuslintu. Sen elinympäristö ulottuu Afganistanin itäsosasta Pakistanin kautta Intiaan, Sri Lankaan, Etelä-Kiinaan, Kaakkois-Aasiaan ja Jaavalle. Lajista tunnetaan kymmenen alalajia. William Henry Sykes kuvaili lajin holotyypin Keski-Intian Deccanista 1832.


title: Ada Kukkonen

text: Ada Kukkonen (s. 7. marraskuuta 1990) on suomalainen näyttelijä. Hän valmistui Helsingin luonnontiedelukiosta vuonna 2009 ja opiskeli sitten opettajaksi yliopistossa. Tähänastisen uransa suurimman roolin hän on tehnyt "Sisko tahtoisin jäädä" -elokuvassa Emilian roolissa, josta hän on saanut myös paljon kiitosta.


title: Valttila

text: Valttila on kylä Salon kaupungissa Varsinais-Suomessa. Kylä sijaitsee Halikonlahden rannalla entisen Angelniemen kunnan alueella. Valttilan naapurikylät ovat Kokkila ja Karvianen, joiden välissä kylä on.


title: Valttila

text: Valttila on ollut asutettu jo varhaiskeskiajalla. Kylä oli pitkään Angelniemen mantereenpuoleisen osan keskus, jonka läpi kulki maantie lossirantaan. Tien varrella on ollut käsityöläisasutusta. 1900-luvun aikana naapurikylä Kokkila alkoi kasvaa, minkä seurauksena maantie siirrettiin kulkemaan Kokkilan kautta jättäen Valttilan syrjemmäksi.


title: Montana (Sveitsi)

text: Montana on entinen kunta Sveitsissä, Valais’n kantonin ranskankielisessä osassa. Se sijaitsee Rhônen laakson pohjoisella rinteellä, 500–1 800 metrin korkeudessa.


title: Montana (Sveitsi)

text:
Vuoden 2017 alusta alkaen Montana on ollut osa Crans-Montanan kuntaa. Vuoden 2009 lopussa kunnan väkiluku oli 2 269. Kunnan pinta-ala oli 4,9 km².
Alueen pääelinkeino on matkailu. Montanaan on maantie- ja funikulaariyhteys Sierrestä .


title: Eerik Stenkilinpoika

text: Eerik Stenkilinpoika oli Ruotsin kuningas Stenkilin vanhin poika, joka Stenkilin kuoltua 1066 julistautui Ruotsin kuninkaaksi. Eerik soti valtaistuimen hallinnasta Eerik Pakanan ("Erik Hedning") kanssa. Molemmat Eerikit kuolivat sodan seurauksena 1067, ja kuninkaaksi nousi Stenkilin toinen poika, Halsten.


title: Eerik Stenkilinpoika

text: Historiallisissa lähteissä Eerik Stenkilinpoika mainitaan vain Adam Bremeniläisen kronikassa "Gesta Hammaburgensis ecclesiae pontificum".


title: Mars hoax

text: Mars hoax on sähköpostihuijaus, joka esiintyi ensimmäisen kerran vuonna 2003 ja on toistunut sen jälkeen vuosittain. Huijausviestissä väitetään, että Mars näyttää 27. elokuuta paljain silmin katseltuna yhtä suurelta kuin täysikuu. Vuonna 2003 Kuun ja Marsin etäisyys oli ennätyksellisen pieni, 55 758 006 kilometriä, mutta silloinkaan Mars ei todellisuudessa ollut Maasta katsottuna täydenkuun kokoinen.


title: Mars hoax

text: Mars hoax esiintyi ensimmäisen kerran vuonna 2003, sähköpostiotsakkeella "Mars Spectacular". Viestissä oli kuvia Marsista ja täydestä kuusta vierekkäin ja englanninkielinen teksti:


title: Mars hoax

text: Viestin sisällössä ei ole virhettä, mutta erityisesti lause ""At a modest 75-power magnification Mars will look as large as the full moon to the naked eye"" on ymmärretty väärin. Viestin mukaan Mars näyttäisi siis 75-kertaiseksi suurennettuna täysikuun kokoiselta. Mars hoaxin mukaisessa tulkinnassa tätä suurennusta ei ole otettu huomioon.


title: Vesku

text: Vesku on viihdetaiteilija Vesa-Matti Loirista kertova dokumenttielokuva. Sen ohjasi Mika Kaurismäki ja sen maailman ensi-ilta pidettiin Inarissa 20. elokuuta 2010. Elokuvateattereihin se saapui 3. syyskuuta.


title: Vesku

text: Elokuvan kuvaaminen aloitettiin 14. kesäkuuta 2009 Provinssirock-festivaaleilla. Siinä kuullaan Loirin lisäksi hänen sukulaistensa sekä työtovereiden (kuten Hannele Lauri ja Esko Salminen) mietteitä.


title: Vesku

text: Helsingin ensi-ilta järjestettiin Maxim-teatterissa. Paikalla oli muiden muassa Esko Salminen, Kimi Räikkönen, Irina Björklund sekä Merja Larivaara. Myös Veskun lapset Jenni, Joonas, Ukko ja Sampo sekä entiset naisystävät Stina Toljander ja Lenita Airisto olivat mukana.


title: Vesku

text: Elokuva esitettiin televisiossa Yle TV2 -kanavalla 30. maaliskuuta 2011.


title: Vesku

text: Nyt-liitteen viisi kriitikkoa antoivat elokuvalle tähtiä keskiarvolla 2,6.


title: Donna Williams

text: Donna Williams (12. lokakuuta 1963 – 22. huhtikuuta 2017) oli kansainvälistä mainetta saavuttanut australialainen kirjailija, luennoitsija ja laulaja-lauluntekijä, joka omisti elämänsä autismin tunnetuksi tekemiselle.


title: Donna Williams

text: Williams oli lapsena syvästi autistinen ja oppi puhumaan vasta 11-vuotiaana. Williamsin ollessa 26-vuotias psykologi teki hänelle älykkyystestin, jonka tulosten mukaan hän oli älyllisesti kehitysvammaisen henkilön tasoa. Williams sai testin kielellisiä ja visuaalisia taitoja mittaavista tehtävistä erittäin huonot pisteet. Williams oli ehtinyt suorittaa tuolloin jo sosiologian ja kielitieteen sivuainekokonaisuudet sekä kirjoittaa ensimmäisen teoksensa, josta tuli kansainvälinen menestys, kun se julkaistiin pari vuotta myöhemmin.


title: Donna Williams

text: Williams valmistui vuonna 1992 kasvatustieteiden maisteriksi ja toimi sen jälkeen kirjailijana ja autismikonsulttina sekä julkaisi kolme musiikkialbumia. Williamsilta on julkaistu yhdeksän autismia käsittelevää teosta ja kaksi runokokoelmaa.


title: Donna Williams

text: Williams kuoli syöpään 22. huhtikuuta 2017.


title: 5-hydroksitryptofaani

text: 5-Hydroksitryptofaani (5-HTP) (CHNO) on luonnossa esiintyvä aminohappo, joka on serotoniinin ja melatoniinin valmistumisen lähtöaine, ja myös aineenvaihdunnallinen välivaihe niiden valmistumisessa tryptofaanista.


title: 5-hydroksitryptofaani

text: 5-Hydroksitryptofaania myydään ympäri maailmaa ilman reseptiä luontaistuotekaupoissa lisäravinteeksi masennuksen hoitoon, ruokahalua vähentämään ja unilääkkeeksi. Suomessa tuote luokitellaan lääkeaineeksi. Sitä markkinoidaan Euroopassa myös vakavan masennuksen hoitoon mm. tuotenimillä Cincofarm, Levothym, Levotonine, Oxyfan, Telesol, Tript-OH, ja Triptum.


title: 5-hydroksitryptofaani

text: 5-HTP:n on tutkimuksissa todettu auttavan vaivoihin, kuten primäärinen fibromyalgia, Friedreichin ataksia, masennus, ahdistus, lihavan ahmimishäiriö ja unettomuus.


title: 5-hydroksitryptofaani

text: Useat lumelääke-testatut kaksoissokkotutkimukset ovat osoittaneet 5-HTP:n tehokkaaksi masennuksen hoidossa, joskin näiden tutkimusten laadukkuudesta on kiistelty.


title: 5-hydroksitryptofaani

text: Vuonna 2001 tehty meta-analyysi päätyi tulokseen, että 108:sta 5-HTP:ta käsittelevästä vuosien 1966–2000 välillä julkaistusta tutkimuksesta vain kaksi täytti meta-analyysin tekijöiden laatuvaatimukset. Nämä kaksi tutkimusta eivät kuitenkaan käsitelleet 5-HTP:ta yksinään, vaan yhdistivät tryptofaanin ja 5-HTP:n samaan tutkimukseen, joten tulokset eivät välttämättä olleet ainoastaan 5-HTP:n ansiota.


title: 5-hydroksitryptofaani

text: Vaikka tutkimuksissa todettiinkin 5-HTP:n ja tryptofaanin olevan masennuksen hoidossa huomattavasti lumelääkettä tehokkaampaa, meta-analyysin tekijät julistivat, että kaiken kaikkiaan "todistusaineisto ei ollut riittävän laadukasta ollakseen todistusvoimaista" ja "koska vaihtoehtoisia, todistetusti tehokkaita ja turvallisia masennuslääkkeitä on olemassa, on 5-HTP:n ja tryptofaanin käyttökelpoisuus masennuksen hoitoon nykyisellään rajoittunut".


title: Galleriametsä

text: Galleriametsä tarkoittaa ainavihantaa metsää, joka kasvaa käytävämäisenä muodostelmana joenvarsilla tai kosteikoilla ja työntyy maastoon, jossa puustoa on muuten hyvin niukalti, kuten savannille, ruohoalueille tai aavikoille.


title: Galleriametsä

text: Galleriametsät pystyvät kasvamaan alueilla, joilla metsää ei muuten juuri kasva, useista syistä: Tulvivilla ranta-alueilla maaperä on ravinteikkaampaa, ja vesi virtaa paremmin maaperän läpi kuin galleriametsiä ympäröivillä alueilla. Lisäksi rantojen maaperässä riittää kosteutta. Monesti galleriametsän ja sitä ympäröivän kasvillisuusvyöhykkeen raja on jyrkkä, ja niiden välissä on vain kapea ekotoninen vyöhyke.


title: Gerry Conlon

text: Gerry Conlon (1955 Belfast – 21. kesäkuuta 2014 Belfast) oli pohjoisirlantilainen ihmisoikeusaktivisti. Hän tuli maailmanlaajuiseen tietoisuuteen pääosin palkitusta "Isän nimeen" -elokuvasta, jonka tositapahtumiin perustuvat tapahtumat sijoittuvat Pohjois-Irlantiin ja Englantiin, Conlonin ja hänen sukulaistensa sekä ystäviensä ympärille. Seitsemän Oscar-ehdokkuutta vuonna 1994 saaneessa elokuvassa Conlonin roolia näytteli Daniel Day-Lewis, joka oli Oscar-ehdokas parhaasta miespääosasta kyseisen roolityön ansiosta. Elokuvan käsikirjoitus on luotu Conlonin omaelämäkerrallisen kirjan pohjalta, mutta häntä itseään ei asetettu ehdolle Oscar-gaalassa.


title: Gerry Conlon

text: Gerry Conlonin teos kertoo monivuotisesta kamppailusta Englannin oikeusjärjestelmää vastaan, joka sai alkunsa tapahtumista Englannin Guildfordissa 5. lokakuuta 1974. Kahteen pubiin kohdistuneissa pommi-iskuissa kuoli viisi ihmistä ja loukkaantui 65. Viidestä kuolleesta neljä oli vapaa-aikaa viettäviä englantilaisia sotilaita sekä yksi siviili. Pommi-iskun suorittajien tarkoituksellisena kohteena olivat juuri englantilaisen sotaväen suosimat pubit. Conlon ja hänen kolme ystäväänsä vangittiin pian iskujen jälkeen, heidät tuomittiin kaikki syyllisiksi pommi-iskuihin ja pidettiin vankeudessa 15 vuotta. Myös Gerryn isä Giuseppe Conlon sekä kuusi muuta sukulaista todettiin syyllisiksi avunannosta rikokseen. Nuorin heistä oli 14-vuotias. Heidät kaikki, ”Guildfordin nelikko” ja ”Maguiren seitsemän”, todettiin syyttömiksi 1989, ja kaikki muut paitsi Giuseppe Conlon vapautettiin. Giuseppe Conlon menehtyi syyttömänä brittiläisessä vankilassa kuuden vuoden vankeuden jälkeen.


title: Petter Ohls

text: Petter Hjalmar Ohls (s. 1948) on jämsäläinen säveltäjä ja sanoittaja. Hänen teoksistaan suurin osa on lastenlauluja, joista tunnetuimpia ovat ”Etkö ymmärrä”, ”Hyvin hiljaa”, ”Kolme yötä jouluun” ja ”Matkalaulu”. Lisäksi Ohls on säveltänyt kuorosävellyksiä, kirkkomusiikkia, sotilasmusiikkia, yksinlauluja, laulelmia ja viihdemusiikkia. Kuorosävellyksistä tunnetuimpia ovat ”Mötet” ja ”Taiat”. Ohls on myös sanoittanut monia sävellyksiään.


title: Petter Ohls

text: Ohls valmistui Sibelius-Akatemiasta 1974. Hän on toiminut musiikin opettajana ja johtanut useita kuoroja.


title: Petter Ohls

text: Presidentti Tarja Halonen myönsi Ohlsille musiikkineuvoksen arvonimen vuonna 2003.


title: Soul Kitchen

text: Soul Kitchen on saksalainen elokuva vuodelta 2009. Se on lajityypiltään romanttinen komedia. Elokuvan ohjasi Fatih Akın. Pääosassa nuorena ravintolanpitäjä Zinosina on Adam Bousdoukos. Hänellä on elokuvassa ongelmia sekä rakkaudessa että töissä.


title: Soul Kitchen

text: Nyt-liitteen viisi kriitikkoa antoivat elokuvalle tähtikeskiarvon 2,2.


title: Soul Kitchen

text: Episodi-lehdessä kaksi kriitikkoa antoi elokuvalle pisteitä keskiarvona 3,00.


title: Chuck Pfarrer

text: Charles Patrick ”Chuck” Pfarrer, III (s. 13. huhtikuuta 1957 Boston, Massachusetts) on yhdysvaltalainen kirjailija, käsikirjoittaja ja entinen laivaston SEAL-erikoisjoukkojen sotilas.


title: Chuck Pfarrer

text: Hän on kirjoittanut ja tuottanut seitsemän Hollywood-elokuvaa, joista tunnetuimpia ovat "Navy Seals – erikoisjoukot", "Sakaali" ja "Punainen planeetta".


title: Toolbox Murders

text: Toolbox Murders on Tobe Hooperin kauhuelokuva työkalupakkia raahaavasta murhamiehestä, joka piinaa kerrostalon asukkaita. 2004 valmistunut teos on uusintaversio vuoden 1978 samannimisestä filmistä.


title: Siat (alaheimo)

text: Siat ("Suinae") on sikojen heimoon kuuluva alaheimo. Alaheimoon kuuluvat "Mammal Species of the World" -tietokannan mukaan kaikki nykyään elävät siat. Ne jaetaan sen mukaan neljään tribukseen. Integrated Taxonomic Information System sen sijaan luokittelee pahkasiat ja hirvisiat omiin alaheimoihinsa. Sikojen alaheimoon kuuluu myös useita esihistoriallisia sikasukuja.


title: Siat (alaheimo)

text: Varhaisimmat tunnetut "Suinae"-alaheimon edustajat ilmestyivät keski-mioseenikauden loppupuolella, ja niiden vanhimmat fossiilit on löydetty Pakistanista ja Euroopasta. Ne levittäytyivät nopeasti Euraasiassa, joten jo mioseenikauden lopulla ja sen jälkeen alaheimon sukuja oli vähintään 15. Mantereella kehittyivät nykyiset hirvisiat ja "Sus"-suvun siat. Alaheimo levisi Afrikkaan noin 3,4 miljoonaa vuotta sitten, ja siellä kehittyivät nykyiset pahkasiat, jättiläismetsäkarjut ja pensselisiat.


title: Suur-Toronto

text: Suur-Toronto (, useimmiten lyhennetään: GTA) on Toronton kaupungin muodostama metropolialue Ontariossa, Kanadassa. Alueen väkiluku on 5 555 912 asukasta (2006). Metropoliin kuuluvat Toronton ohella sitä ympäröivät Durhamin, Haltonin, Peelin ja Yorkin piirikunnat. GTA on myös tärkeä osa suurempaa Kultaisen hevosenkengän talousaluetta.


title: Suur-Toronto

text: Ajatus Suur-Torontosta sai alkunsa vuonna 1907, kun Kanadan parlamentin jäsen William Findlay Maclean ehdotti uuden suoraviivaisemman hallinnon luomista Torontolle ja sen lähialueille. Alueiden hallinnon yhdistämistä ei kuitenkaan kannatettu tai tutkittu kuin vasta 1940-luvulla, jolloin kaupunkisuunnittelijat ehdottivat jälleen Suur-Toronton luomista. Torontoa ympäröivissä kunnissa vastustettiin kuntien yhdistämistä kaupunkiin, mutta lopulta saavutettiin kompromissi, jossa Torontoon liitettiin pieniä alueita ja luotiin uusi Toronton metropolialue. Metropolialueen hallinto toimi vuodesta 1954 aina vuoteen 1998, kunnes nykyinen Suur-Toronto muodostettiin.


title: Suur-Toronto

text: Suur-Toronton alueesta puhuttiin jo 1900-luvun alkupuolella, jolloin se kuitenkin tarkoitti aikaisemmin huomattavati pienempää Torontoa ja sen välittömässä läheisyydessä sijainneita alueita. Nykyiseen Suur-Torontoon kuuluu Toronton kaupungin lisäksi Haltonin, Peelin, Yorkin ja Durhamin piirikunnat, joista jälkimmäisessä sijaitsee Oshawan kaupungin muodostama oma metropolialueensa. Kanadan tilastokeskuksen määrittelemä väestönlaskennallinen metropolialue (CMA) eroaa jonkin verran varsinaisesta Suur-Toronton alueesta, ja siksi tilastollisissa luvuissa on erovaisuuksia lähteestä riippuen.


title: Suur-Toronto

text: Suur-Toronton alueella on maan suurin moottoritieverkosto (). Sen suurimmat tiet on numeroitu 400-sarjaiseksi. Niistä pisin pisin ja tärkein on 816 kilometriä pitkä Highway 401. Tie saa alkunsa Yhdysvaltojen Detroitin vastarannalla sijaitsevasta Windsorista, lähellä Yhdysvaltojen rajaa ja päättyy Québecin rajalle. Tietä käyttää päivittäin keskimäärin 425 000 ja parhaimmillaan yli puoli miljoonaa (2004) ajoneuvoa, ja se onkin Pohjois-Amerikan vilkkaimmin liikennöity tie. Suurelta osin tie on 6–14 kaistainen, ja leveimmillään tiellä on kaikkiaan 18 kaistaa.


title: Suur-Toronto

text: Kanadan suurin ja vilkkain lentoasema Toronton Pearson sijaitsee Suur-Toronton alueella, Mississaugassa. Sen kautta kulkee vuosittain yli 30 miljoonaa matkustajaa, yli 430 000 lentokoneen laskeutumista tai nousua ja 430 000 000 tonnia rahtia. Muita lentoasemia alueella ovat Toronton keskustan lentoasema sekä pienkoneille tarkoitetut Toronto/Buttonvillen lentoasema, Toronto/Markhamin lentoasema, Oshawan lentoasema, Bramptonin lentoasema, Burlingtonin lentopaikka ja yksityinen, lentokonevalmistaja Bombardierin tytäryhtiö Bombardier Aerospacen omistama Toronto/Downsviewin lentoasema. Pearsonin lentoaseman kapasiteetti on noin 50 miljoonaa matkustajaa. Kapasiteetin uskotaan saavutettavan matkustajamäärän kasvun takia vuoteen 2024 mennessä. Suur-Toronton lentoasemia hallinnoiva "Greater Toronto Airports Authority (GTAA)" onkin suunnitellut uuden lentoaseman rakentamista Pickeringin kaupungin liepeille. Uuden lentoaseman olisi suunnitelmien mukaan tarkoitus vastaanottaa suurin osa alueen pienkonekenttien [joista osa suljettaisiin kokonaan] liikenteestä sekä osan kaukoliikenteestä ja samalla tarjota paremmat liikenneyhteydet Suur-Toronton itäpuolelle. Pearsonilla, Toronton keskustan kentällä ja Toronto/Buttonvillen kentillä on oman lentoasemakoodinsa lisäksi yhteinen Suur-Toronton YTO-lentoasemakoodi.


title: Suur-Toronto

text: Suur-Toronton yksi tärkeimpiä työllistäjiä on autoteollisuus. GTA on Pohjois-Amerikan kolmanneksi suurin autoteolisuuden keskittymä Detroitin ja Dallasin jälkeen. Alueella sijaitsee muun muassa General Motorsin, Fordin ja Chryslerin kokoonpanotehtaat. Autonvalmistajista General Motorsin, Fordin, Hondan, Kian, Mazdan, Suzukin, Nissanin, Volkswagenin, Toyotan, Hyundain, Aston Martinin, Jaguarin, Land Roverin, Subarun, Volvon, BMWeen ja Mitsubishin Kanadan pääkonttorit sijaitsevat GTA:n alueella. Alueella sijaitsee myös lukuisia IT-alan yrityksiä, biotekniikan yrityksiä, muoviteollisuutta ja noin 3 000 puhelinpalvelukeskusta (). Pankki ja vakuutusala on myös alueen yksi tärkeimmistä työllistäjistä. Kanadan viiden suurimman pankin pääkonttorit sijaitsevat Torontossa. Kymmenestä suurimmasta henkivakuutusyhtöstä kuudella ja muita vakuutuksia tarjoavilla viidestä on pääkonttorinsa alueella. GTA on maan toiseksi suurin ilmailu-, avaruus- ja puolustusvälineteollisuuden keskittymä. Alan suurimmat yritykset alueella ovat Boeing, EADS ja Bombardier.


Jalkapallon Mestarien liigan kauden 2010–2011 lohkovaiheen ottelut alkoivat 14. syyskuuta ja loppuivat 8. joulukuuta 2010.


title: Mestarien liigan kauden 2010–2011 lohkovaihe

text: Lohkovaiheen arvontatilaisuus suoritettiin 26. elokuuta 2010 Monacossa alkaen kello 19.00 (UTC+2).


text: Joukkueet olivat jaettu neljään eri arvontakoriin ranking pisteiden mukaan. Hallitseva mestarijoukkue Internazionale on sijoitettu automaattisesti ykköskoriin. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. Jokaisessa arvontakorissa on kahdeksan joukkuetta, ensimmäisen korin joukkueet ovat rankingsijoilla 1–10, toisen 11–29, kolmannen 30–63 ja neljännen 73–180 sekä sijoittamattomat.


text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2010–2011 ensimmäiselle pudotuspelikierrokselle ja neljänneksi sijoittuvat putoavat pois.


text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Ober Gabelhorn

text: Ober Gabelhorn tai Obergabelhorn on Valais'n Alpeilla, Sveitsin Wallisissa sijaitseva 4 063 metriä korkea vuorenhuippu.


title: Weissmies

text: Weissmies on Valais'n Alpeilla, Sveitsin Wallisissa sijaitseva 4 017 metriä korkea vuorenhuippu.


title: Zinalrothorn

text: Zinalrothorn on Valais'n Alpeilla, Sveitsin Wallisissa sijaitseva 4 221 metriä korkea vuorenhuippu.


title: Dent Blanche

text: Dent Blanche on Valais'n Alpeilla, Sveitsin Wallisissa sijaitseva 4 357 metriä korkea vuorenhuippu.


title: Breithorn (Lötschental)

text: Breithorn on Bernin Alpeilla, Sveitsin Wallisissa sijaitseva 3 785 metriä korkea vuorenhuippu.


title: Grünhorn

text: Grünhorn tai Gross Grünhorn on Bernin Alpeilla, Sveitsin Wallisissa sijaitseva 4 043 metriä korkea vuorenhuippu. Vuori kuuluu Jungfrau-Aletsch-maailmanperintökohteeseen.


title: Mont Blanc de Cheilon

text: Mont Blanc de Cheilon on Valais'n Alpeilla, Sveitsin Wallisissa sijaitseva 3 870 metriä korkea vuorenhuippu.


title: Strahlhorn

text: Strahlhorn on Valais'n Alpeilla, Sveitsin Wallisissa sijaitseva 4 190 metriä korkea vuorenhuippu.


title: Marja Itkonen-Kaila

text: Marja Leena Itkonen-Kaila (o.s. Itkonen; s. 27. elokuuta 1935 Helsinki) on kirjallisuuden suomentaja.


title: Marja Itkonen-Kaila

text: Itkonen-Kaila on valmistunut Helsingin yliopistosta filosofian maisteriksi pääaineena Rooman kirjallisuus. Hän on työskennellyt latinanopettajana koulussa ja suomentajakurssin opettajana Helsingin yliopistossa. Hän on ollut mukana raamatunkäännöstyössä. Tutkijana hänen aiheenaan ovat olleet Mikael Agricolan käännöstekniikat. Uransa alkupuolella hän suomensi klassista kirjallisuutta, myöhemmin myös uudempaa.


title: Vaaleapriinia

text: Vaaleapriinia ("Prinia somalica") on itäafrikkalainen varpuslintu. Sen elinympäristö käsittää Somalian pohjois- ja keskiosat, Sudanin kaakkoisosan, Etelä-Etiopian, Kenian ja Ugandan itäisimmän kolkan. Lajista tunnetaan kaksi alalajia. Daniel Giraud Elliot kuvaili lajin holotyypin Somalian Las Durbanista 1897.


title: Malinpriinia

text: Malinpriinia ("Prinia fluviatilis") on afrikkalainen varpuslintu. Sen esiintymisalue käsittää Saharan eteläpuolista Afrikkaa Lounais-Mauretaniasta ja Senegambiasta itään Maliin, Nigeriin ja läntiseen Tšadiin. Esiintymisen painopiste on Nigerjoen valuma-alue ja Tšadjärven ympäristö. Kenian luoteisosan Lokichokiossa on havaittu erillinen esiintymisalue. Claude Chappuis kuvaili lajin holotyypin N'Djamenasta vuonna 1974.


title: Vyöpriinia

text: Vyöpriinia ("Prinia flavicans") on eteläafrikkalainen varpuslintu. Sen elinympäristö käsittää Afrikan eteläosan Angolasta, Sambiasta ja Zimbabwesta etelään. Lajista tunnetaan neljä alalajia. Louis Jean Pierre Vieillot kuvaili lajin holotyypin Namibian Great Namaqualandista 1820.


title: Tyyni Schulman

text: Tyyni Ilta Helena Schulman os. "Krank" (17. kesäkuuta 1895 Pietarsaari – 27. kesäkuuta 1956 Porvoo) oli suomalainen ruotsin kielellä kirjoittanut toimittaja ja kirjailija. Hän käytti myös nimimerkkejä "Negrita", "T.S-n" ja "Fru Helena".


title: Tyyni Schulman

text: Tyyni Schulmanin vanhemamt olivat Karl Rudolf Krank ja Anna Ella Helena von Essen. Hän oli naimisissa vuodesta 1917 Carl Allan Morgan Schulmanin (1889–1954) kanssa. Heidän poikansa Allan Schulman (1919–2003) oli toimittaja ja tv-tuottaja.


title: Tyyni Schulman

text: Neljä romaania kirjoittanut Schulman oli toimittajana Nyland- ja Nya Nyland-lehdissä 1947–1949. Hän kirjoitti myös pakinoita, novelleja ja arvosteluja joita julkaistiin muun muassa Vecko-Spegeln, Nya Pressen, Borgåbladet ja Hangö Tidning -lehdissä.


title: Kalle Oranen

text: Kalle Oranen (s. 26. helmikuuta 1946 Boekelo, Alankomaat) on alankomaalainen jalkapalloilija, joka edusti 1960-luvun puolivälistä 1980-luvun alkuun ulottuneella aktiiviurallaan SC Enschedeä, FC Twenteä ja Heracles Almeloa. Hän oli pelipaikaltaan vasen laitapuolustaja. Pelaajauransa jälkeen Oranen toimi enschedeläisen opiskelijaseuran v.v. Drienerlon valmentajana.


title: Kalle Oranen

text: Orasen isä oli suomalainen fysioterapeutti, joka muutti töihin Alankomaihin ennen toista maailmansotaa. Enscheden kuntaan kuuluvassa Boekelon kylässä syntynyt Oranen aloitti jalkapallouransa SC Enschedessä ja debytoi Alankomaiden korkeimmalla sarjatasolla Eredivisiessä 18-vuotiaana kaudella 1964–1965. Ennen seuraavan kauden alkua Enschede ja toinen paikallisseura Enschede Boys yhdistyivät ja muodostivat FC Twenten, jonka joukkueessa Oranen jatkoi jalkapalloilua. Hän pelasi aluksi vain muutamissa otteluissa kautta kohden, kunnes syrjäytti Issy ten Donkelaarin kaudella 1970–1971 ja nousi vakiokokoonpanoon.


title: Kalle Oranen

text: Kaudella 1971–1972 Oranen muodosti pitävän puolustuksen Kees van Iersselin, Epi Drostin, Willem de Vriesin ja maalivahti Piet Schrijversin kanssa. Twente päästi kauden aikana vain 13 maalia, joka on edelleen Eredivisien ennätys. Joukkue oli 1970-luvulla säännöllisesti sarjan kärkipäässä, ja kaudella 1973–1974 se sijoittui toiseksi kaksi pistettä Feyenoordille hävinneenä. Kausina 1971–1972 ja 1972–1973 joukkue oli kolmas.


title: Kalle Oranen

text: Kotimaan menestyksen myötä Twente pelasi useana kautena myös kansainvälisissä kilpailuissa. Kauden 1972–1973 UEFA-cupissa saksalainen Borussia Mönchengladbach pudotti joukkueen välierävaiheessa maalein 5–1. Kaksi vuotta myöhemmin kaudella 1974–1975 Twente ylsi loppuotteluun, jossa sama vastustaja oli jälleen vahvempi samalla tuloksella. Oranen oli avauskokoonpanossa kaksiosaisen loppuottelun molemmissa osissa. Samalla kaudella Twente ylsi myös kansallisen KNVB-cupin loppuotteluun, mutta hävisi FC Den Haagille maalein 1–0. KNVB-cupin kakkossija kirkastui mestaruudeksi Orasen viimeisellä Twente-kaudella 1976–1977, joskin hän pelasi tuolloin vain yhdessä ottelussa kilpailun alkuvaiheessa. 12 kauden aikana hän pelasi Twenten riveissä kaikkiaan 207 Eredivisien, 16 KNVB-cupin ja 28 eurocup-ottelua.


title: Kalle Oranen

text: Kaudeksi 1977–1978 Oranen siirtyi sarjatasoa alemmas Eerste divisien Heracles Almeloon, jota hän edusti viiden kauden ja 122 sarjaottelun ajan. Jalkapalloilun ohella hän opiskeli Haagissa liikunnanopettajaksi ja opetti peruskoulussa. Hän päätti pelaajauransa vuonna 1982 ja toimi sittemmin opettajana Twenten yliopistossa ja valmentajana opiskelijaseura v.v. Drienerlossa, jonka joukkueet osallistuvat Alankomaiden amatöörisarjoihin. Hän jäi eläkkeelle elokuussa 2008.


title: Ralf

text: Ralf tai "Ralph" on miehen etunimi. Muodossa Ralf nimi esiintyy varsinkin Saksassa ja pohjoismaissa, muodossa Ralph varsinkin englanninkielisissä maissa. Nimi on peräisin muinaisskandinaavisesta nimestä "Radulf", ""neuvokas susi"".


title: Ralf

text: Suomessa nimi Ralf on 1900-luvun alusta elokuuhun 2018 mennessä annettu 2572 henkilölle. Melkein puolet heistä on 1940- ja 1950-luvuilla syntyneitä. Muodossa Ralph nimi on annettu 244 henkilölle. Ralfin nimipäivä on suomenruotsalaisen kalenterin mukaan 27. elokuuta.


title: Tennis kesäolympialaisissa 1900

text: Vuoden 1900 kesäolympialaisten tennis järjestettiin 6. – 11. heinäkuuta 1900 Ile de Puteaux'ssa Ranskassa. Tämä oli toinen kerta kun laji oli mukana olympialaisten ohjelmassa. Mukana oli 26 osanottajaa neljästä eri maasta. Tapahtumia oli neljä. Pronssimitalit jaettiin kahden joukkueen tai pelaajan kesken.


title: Kyläkokous

text: Kyläkokouksia on pidetty sarkajakoisesta yhteiskunnasta saakka, sillä isäntien oli neuvoteltava yhteisten maataloustöiden aloittamisesta ja suorittamisesta, aidoista, metsänkäytöstä, kalavesistä ja muista maatalouskysymyksistä. Kokoukset olivat yleensä epävirallisia arkipäiväisine keskustelunaiheineen. Ne olivat tärkeitä, ja toisinaan kylän raitilla oli kokoontumispaikkoja, joissa naapurit kohtasivat toisiaan. Kyläkokouksia pidettiin lisäksi erilaisten maanjakojen yhteydessä.


title: Kyläkokous

text: Etelä- ja Keski-Pohjanmaalla sekä yleensä niillä alueilla, joissa toteutettiin oltermannihallintoa, kyläjärjestysten käyttöönotto institutionalisoi kyläkokoukset. Niihin oli kaikkien isäntien osallistuttava sakon uhalla ja niitä pidettiin säännöllisesti, tavallisesti kaksi kertaa vuodessa. Oltermannilaitokseen kuuluneet kyläkokoukset kutsui koolle kylänvanhin oltermanninsauvalla tai kylänkapulalla, mutta toisinaan niistä kuulutettiin kirkossa.


title: Kyläkokous

text: Kyläkokouksissa valittiin oltermannit ja lautamiehet sekä kylän tilien tarkastajat. Kokouksisa päätettiin aitojen, veräjien, teiden, ojien ja siltojen rakentamisesta ja kunnossapidosta, heinänteosta yhteisniityillä, laiduntamisesta, yhteismaiden ja -metsien käytöstä, paloturvallisuudesta ja muista kyläyhteisön asioista. Kylän isännillä oli esitysoikeus asioista ja toisinaan päätöksistä äänestettiin. Paikoin varsinkin 1800-luvulla kyläkokousten päätöksiä alettiin merkitä muistiin. Kyläkokousten pöytäkirjoja on säilynyt eniten Suur-Ilmajoen ja Kyrönmaan pitäjistä sekä Pohjanmaan ruotsalaisalueelta.


title: Kyläkokous

text: Säännöllinen kyläkokoustoiminta hiipui 1900-luvun alussa oltermannilaitoksen päättymisen myötä. Lähinnä vain Kyrönmaan kunnissa perinteinen kyläkokousinstituutio jatkui vielä 1960-luvulla. Kylätoimikuntien perustaminen 1970-luvulta lähtien on uudelleen virkistänyt kyläkokousten toimintaa.


title: Jyväskylän koulutuskuntayhtymä

text: Jyväskylän koulutuskuntayhtymä on 12 keskisuomalaisen kunnan omistama koulutuksen järjestäjä. Koulutuskuntayhtymä ja siihen kuuluvat oppilaitokset ovat olleet yhteiseltä nimeltään Gradia vuoden 2018 alusta alkaen. Aiemmin oppilaitosten yhteisenä tunnuksena oli ao.


title: Jyväskylän koulutuskuntayhtymä

text: Koulutuskuntayhtymän jäsenkuntiin kuuluvat Hankasalmi, Joutsa, Jyväskylä, Jämsä, Keuruu, Kuhmoinen, Laukaa, Luhanka, Muurame, Petäjävesi, Toivakka ja Uurainen. Kuntayhtymällä on valtuusto ja hallitus. Kuntayhtymän hallintoa, taloutta sekä muuta toimintaa johtaa hallituksen alaisena kuntayhtymän johtaja, jonka valtuusto valitsee. Kuntayhtymän johtajana toimii Vesa Saarikoski.


title: Jyväskylän koulutuskuntayhtymä

text: Jyväskylän kaupungin järjestämä lukiokoulutus siirtyi Jyväskylän koulutuskuntayhtymän järjestettäväksi 1.8.2010.


title: Jyväskylän koulutuskuntayhtymä

text: Kuntayhtymään kuuluu myös Ravintola Priimus.


title: Tennis kesäolympialaisissa 1904

text: Vuoden 1904 kesäolympialaisten tennis järjestettiin 29. elokuuta – 3. syyskuuta 1904 Francis Fieldissä, Saint Louisissa, Yhdysvalloissa. Tämä oli kolmas kerta kun laji oli mukana olympialaisten ohjelmassa. Mukana oli 36 osanottajaa kahdesta eri maasta. Osallistujista yksi oli saksalainen ja loput yhdysvaltalaisia. Isäntämaa vei kaikki mitalit. Laji järjestettiin ainoastaan miehille. Tapahtumia oli kaksi. Pronssimitalit jaettiin kahden joukkueen tai pelaajan kesken.


title: Airplanes

text: Airplanes on toinen single yhdysvaltalaiselta laulajalta, B.o.B:lta. Se julkaistiin hänen ensimmäiseltä albumiltaan "". Kappaleella laulaa myös Paramore-yhtyeen laulajana tunnetuksi tullut Hayley Williams. Kappale julkaistiin huhtikuussa 2010. Kappale sijoittui singlelistan ykköseksi Uudessa-Seelannissa ja Britanniassa, ja top3:een Australiassa, Kanadassa, Irlannissa sekä Yhdysvalloissa.


title: Airplanes

text: Musiikkivideon kappaleeseen on ohjannut Hiro Murai.


title: Tennis kesäolympialaisissa 1908

text: Vuoden 1908 kesäolympialaisten tennis järjestettiin 6. toukokuuta – 11. heinäkuuta 1908 Wimbledonissa Yhdistyneessä kuningaskunnassa. Tämä oli neljäs kerta kun laji oli mukana olympialaisten ohjelmassa. Mukana oli 50 osanottajaa kymmenestä eri maasta. Tapahtumia oli kuusi.


title: Tennis kesäolympialaisissa 1908

text: Ottelu 3. sijasta: Eaves - Richardson 6–2, 6–2, 6–3.


title: Tennis kesäolympialaisissa 1912

text: Vuoden 1912 kesäolympialaisten tennis järjestettiin 5. toukokuuta – 5. heinäkuuta 1912 Ruotsissa. Tämä oli viides kerta kun laji oli mukana olympialaisten ohjelmassa. Mukana oli 80 osanottajaa 14 eri maasta. Tapahtumia oli kahdeksan.


title: Gustaf Berner

text: Gustaf Berner toimi 1688–1714 Hollolan seurakunnan kirkkoherrana ja sitä ennen Viipurin lukion kaunopuheisuuden lehtorina.


title: Gustaf Berner

text: Bernerille ja Henrik Winterille omistettu onnitteluruno maisterisvihkimyksen kunniaksi 1679 on lajissaan ensimmäinen suomenkielellä painettu runo:


title: Gustaf Berner

text: Hollolassa Berner edisti voimakkaasti maanviljelystä hankkimalla omistamalleen tilelle mm hamppua, humalaa ja pellavaa viljeltäväksi. Läheisen Vesijärven tulvimista hän tasoitti taivuttamalla talonpojat kaivamaan uuden laskuojan Vääksyyn.


title: Gustaf Berner

text: Gustaf Berner oli kahdesti naimisissa. Toinen vaimo Anna Carstenius oli Porvoon kirkkoherran Ulrik Carsteniuksen tytär ja piispa Henrik Carsteniuksen pojantytär.


title: Pitäjäntie

text: Pitäjäntie () oli Ruotsin vanhan lainsäädännön käyttämä nimitys sellaisesta maantiestä, joka hyödytti pääasiassa pitäjää. Siksi sen rakentaminen ja ylläpito oli pitäjän asukkaiden velvollisuus. Eikä siis läänin tai kihlakunnan asukkaiden kustannettava tai tehtävä työ. Lainsäädäntö jakoi valtakunnallisesti vähemmän merkittävät yleiset maantiet kihlakunnanteiksi ja pitäjänteiksi. Sinänsä niiden erottaminen toisistaan oli käytännössä vaikeaa eikä jakoa noudatettukaan johdonmukaisesti. Ruotsin vuoden 1891 tielaki ei enää käyttänytkään näitä nimityksiä, vaan se otti käyttöön käsitteen paikallistie ("bygdeväg"), joka voi olla joko pitäjäntie tai kihlakunnantie. Nimitys pitäjäntie jäi Ruotsissa pois virallisesta käytöstä 1934.


title: Pitäjäntie

text: Suomen vuoden 1927 tielaki käytti yleisistä teistä nimityksiä maantie, kunnantie ja kylätie. Tielain kumosi laki yleisistä teistä (243/1954), joka tuli voimaan vuoden 1958 alussa.


title: Kaarikaiku

text: Kaarikaiku on sadetutkassa kaarimainen rankkasadealue, joka on monesti ukkospilvijärjestelmä. Kaari koostuu pistemäisistä rankkasadealueista tai voi olla yhtenäinenkin. Monesti kaarimaisen rankkasadelueen takana näkyy hieman heikompi sadealue.


title: Kaarikaiku

text: Kaarikaikuun liittyy monesti voimakkaita, myrskyisiä tuulia, jotka voivat kaataa metsää ja olla ihmiselle vaarallisia. Kaarikaikuun liittyvä myrskytyuuli on monesti derecho-tyypin syöksyvirtaus, harvemmin trombi. Suomessa havaittiin kaarikaiku esimerkiksi heinäkuussa 2010, jolloin Asta-myrsky kulki Kaakkois-Suomesta Keski-Suomeen.


title: Kaarikaiku

text:
Kaarikaiku syntyy yhdestä ukkosesta ja kehittyy myöhemmin pilkkua muistuttavaksi kaiuksi.
Kaarikaiku on tyypillinen mesomittakaavan konvektiivinen järjestelmä.


title: Kunnantie

text: Kunnantie oli Suomen vuoden 1927 tielaissa (165/1927) määritelty maantie, joka välitti liikennettä kunnan suurimpien kylien välillä. Kunnantienä kunnossapidettävä tie saattoi myös olla tie, joka johti kylien väliseltä tieltä tai kylätieltä valtakunnallisesti merkittävälle maantielle, rautatieasemalla, rautatiepysäkille tai satamaan, ja jolla oli yleistä merkitystä kunnan sisäisessä liikenteessä. Tällaiseksi yleiseksi tieksi voitiin ottaa myös talvitie, kuten esimerkiksi jäätie, ja erityisestä syystä muukin maantie. Kunnanteiden kunnossapidon kustansi kunta. Kunnanteitä merkittävämpiä teitä olivat valtion ylläpitämät maantiet ja kunnanteitä vähäisempiä olivat paikallisia oloja palvelleet kylätiet, joita pitivät kunnossa tieosakkaat. Tielain kumosi laki yleisistä teistä (243/1954), joka tuli voimaan vuoden 1958 alussa. Laki koski valtion rakentamia ja kunnossapitämiä maanteitä sekä valtion ja kuntien yhdessä kustantamia paikallisteitä. Kunnantie-nimitystä uusi laki ei enää käyttänyt.


title: China Open (tennis)

text: China Open (aiemmalta nimeltään Beijing Salem Open) on syys/lokakuussa Pekingissä, Kiinassa järjestettävä tennisturnaus. Turnaus järjestettiin ensimmäisen kerran miehille vuonna 1993 ja naisille vuonna 1994. Miesten turnausta ei pelattu lainkaan vuosina 1998–2003 eikä naisten turnausta vuosina 1997–1999. Miesten turnaus kuuluu ATP World Tour 500 -sarjaan ja naisten turnaus -sarjaan.


title: Timo Tiusanen

text: Timo Tiusanen (13. huhtikuuta 1936 Viipuri – 19. elokuuta 1985 Pälkäne) oli suomalainen teatteriohjaaja, teatteritieteen professori ja lausuja.


title: Timo Tiusanen

text: Tiusasen vanhemmat olivat maanmittausinsinööri Miikka Tiusanen ja Selma Karin (Kaisu) Blom. Hän pääsi ylioppilaaksi 1954 ja valmistui logonomiksi 1958, filosofian kandidaatiksi 1958, maisteriksi 1950, lisensiaatiksi 1965 ja tohtoriksi 1969.


title: Timo Tiusanen

text: Tiusanen oli "Helsingin Sanomain" kirjallisuustoimittajana 1958-1963, kustannusliike Otavan virkailijana 1963, Suomen puheopiston lausunnan yliopettajana 1962–1965 ja Suomen Teatterikoulussa korkeakouluosaston sihteerinä ja vt. esimiehenä 1964–1966, kollegion jäsenenä 1966–1968 ja puheenjohtajana 1969. Tiusanen toimi Helsingin yliopistossa teatteritieteen assistenttina 1964–1967, vt. apulaisprofessorina 1967–1968, dosenttiina 1969–1977 sekä henkilökohtaisena ylimääräisenä teatteritieteen professorina 1977–1985. Tiusanen oli Kansallisteatterin apulaisjohtajana 1969–1970 ja Helsingin kaupunginteatterin pääjohtajana 1970–1974. Hän oli lisäksi Suomen akatemian vanhempana tutkijana 1974–1977.


title: Timo Tiusanen

text: Tiusanen oli Suomen Lausujain Liiton puheenjohtaja 1977–1983. Aleksis Kiven Seuran puheenjohtajaksi Tiusanen valittiin juuri ennen kuolemaansa. 1985


title: Timo Tiusanen

text: Tiusanen on haudattu Pälkäneen hautausmaalle.


title: Sãotoménpriinia

text: Sãotoménpriinia ("Prinia molleri") on Afrikassa Guineanlahdella sijaitsevan São Tomén kotoperäinen varpuslintu. José Vicente Barbosa du Bocage kuvaili lajin holotyypin São Tomélta vuonna 1887.


title: Hatecore

text: Hatecore on termi, jota on yleisimmin käytetty kuvaamaan hardcore punk -yhtyeitä, joilla on aggressiivisia ja vihamielisiä sanoituksia, jotka useimmiten liittyvät kansallissosialismiin ja valkoiseen ylivaltaan. "Hatecore"-sanontaa ei kuitenkaan välttämättä käytetä pelkästään tällaisten rasististen yhtyeiden musiikista.


title: Raitapriinia

text: Raitapriinia ("Prinia bairdii") on priinioiden sukuun kuuluva keskiafrikkalainen varpuslintu, joka on nimetty Spencer Fullerton Bairdin kunniaksi. Lajin esiintymisalue käsittää Afrikan keskiosia, lännessä Nigerian kaakkoisosista itään Keniaan länsiosiin ja itäiseen Ugandaan, etelässä Pohjois-Angolaan ja Kongoon. Raitapriiniasta tunnetaan neljä alalajia. John Cassin kuvaili lajin holotyypin Gabonin Mondahjoelta vuonna 1855.


title: Charles Ferdinand Wimar

text: Charles Ferdinand Wimar (1828–1862) oli Saksassa Siegenburgissa syntynyt taidemaalari, joka erikoistui villiä länttä ja eritoten tasankointiaanien kulttuuria kuvaaviin maalauksiin. Hän muutti 15-vuotiaana perheensä mukana St Louisiin Yhdysvaltoihin.


title: Charles Ferdinand Wimar

text: Ranskalaissyntyisen Leon de Pomareden oppipoikana Wimar sai kosketuksen taiteeseen, ja pääsi avustamaan mestaria suurten panoraamakuvien teossa. Pomareden antama oppi ja turkiskaupan keskuksena toimineen St. Louisin kiivas syke vaikuttivat voimakkaasti nuoreen Wimariin ja edistivät hänen päätöstään löytää taiteensa oikea suunta. 1850-luvulla Wimar matkusti Saksaan opiskelemaan Düsseldorfin taideakatemiassa. Düsseldorf oli tuon ajan tärkeimpiä amerikkalaisten taiteilijoiden suosimia taidekeskuksia Euroopassa. Palattuaan vuonna 1856 takaisin St. Louisiin hän matkasi Yellowstoneen ja suurille tasangoille tutustumaan siihen alkuperäiseen amerikkalaiseen kulttuuriin, jota oli kuvannut maalauksissaan vuosien ajan.


title: Charles Ferdinand Wimar

text: Wimarin näkyvimmiksi ja samalla myös viimeisiksi töiksi jäivät hänen tekemänsä useat seinämaalaukset St. Louisin kaupungintalossa. Vuonna 1862 hän kuoli tuberkuloosiin.


title: Hietakurki

text: Hietakurki ("Grus canadensis") on Amerikassa ja Itä-Siperiassa pesivä kurkilintu.


title: Hietakurki

text: Lajista tunnetaan kuusi alalajia, joista nimialalaji "G. c. canadensis" elää Pohjois-Amerikan ja Koillis-Siperian arktisilla ja pohjoisilla alueilla, ja joka talvehtii Yhdysvaltain lounaisosissa sekä Meksikon pohjoisosissa. Alalaji "G. c. rowani" elää Kanadassa Brittiläisestä Kolumbiasta Ontarion pohjoisosiin, ja talvehtii samoilla seuduilla kuin nimialalaji. Alalaji "G. c. tabida" elää Pohjois-Amerikan keskiosissa Vancouverinsaarelta Suurten järvien alueelle, ja viettää talvensa Yhdysvaltain eteläosissa Kaliforniasta Georgiaan ja Floridaan, sekä Meksikon pohjoisosissa. Alalaji "G. c. pulla" elää Mississippissä, "G. c. pratensis" Georgiassa ja Floridassa, sekä "G. c. nesiotes" Kuubassa ja Isla de la Juventudilla. Carl von Linné kuvaili lajin holotyypin Hudsoninlahdelta Kanadasta 1758.


title: Hietakurki

text: Hietakurki on tavattu Suomessa ensimmäisen kerran 5. syyskuuta 2011. Lintu oli tavallisten kurkien joukossa Espoossa. Yleensäkään sitä ei ole Euroopassa tavattu kuin kymmenkunta kertaa. Seuraavana päivänä hietakurki nähtiin Virossa.


title: Australiankurki

text: Australiankurki ("Grus rubicunda") on oseanialainen kurkilintu. Sen esiintymisalue käsittää Australian pohjois- ja itäosat. Uudessa-Guineassa elää pieni populaatio Sepik- ja Flyjokien laaksoissa. George Perry kuvaili lajin holotyypin Botany Bayn lahdelta Uudesta Etelä-Walesista vuonna 1810.


title: Antti Halonen (kirjailija)

text: Antti Halonen (3. huhtikuuta 1903 Tuusula – 22. tammikuuta 1985 Helsinki) oli suomalainen kirjailija, teatteriohjaaja ja toimittaja.


title: Antti Halonen (kirjailija)

text: Antti Halosen vanhemmat olivat taidemaalari Pekka Halonen ja Maria Mäkinen. Hän pääsi ylioppilaaksi Helsingin suomalaisesta normaalilyseosta vuonna 1921. Halonen opiskeli aluksi kahden vuoden ajan Helsingin yliopistossa ja opiskeli sitten teatterin eri aloja Ranskassa, Saksassa ja Amerikassa. Antti Halonen toimi kirjailijana, teatteriohjaajana ja sanomalehtimiehenä. Hän piti radioesitelmiä ja kirjoitti kolme kirjaa isästään ja Tuusulanjärven taiteilijayhteisöstä. Lisäksi hän julkaisi kaksi matkakirjaa ja yhden näytelmän.


title: Wellenkuppe

text: Wellenkuppe on Valais'n Alpeilla, Sveitsin Wallisissa sijaitseva 3 903 metriä korkea vuorenhuippu.


title: Yrjö Juustila

text: Yrjö Henrik Juustila (29. heinäkuuta 1917 Liminka – 29. toukokuuta 1985 Hyvinkää) oli suomalainen toimittaja.


title: Yrjö Juustila

text: Juustilan kirja "Kansanedustajalla on kiire" kertoi kuvitteellisen tarinan maaseudun pienviljelijöiden ja muiden vähäväkisten asioita ajamaan perustetusta Metsäpuolueesta ja sen Helsingin Kulosaaressa asuvasta puheenjohtajasta ja kansanedustajasta. Kirjan Metsäpuolueen esikuvana oli Veikko Vennamon perustama Suomen Pientalonpoikien Puolue.


title: Eliana Gaete

text: Eliana Gaete (s. 14. huhtikuuta 1932 Antofagasta) on chileläinen entinen yleisurheilija, joka kilpaili pika-aitajuoksussa, pikajuoksussa ja pituushypyssä. Hän voitti Pan-Amerikan kisoissa kolme mitalia, joista kaksi oli kultaisia ja yksi hopeinen. Gaete menestyi myös Etelä-Amerikan-mestaruuskilpailuissa, joissa hän sai viisi henkilökohtaista mitalia.


title: Kanervamittari

text: Kanervamittari eli vanhalta nimeltään "kellertävä lehtomittari" tai "kanervanlehtomittari" ("Chlorissa viridata") on vihermittareihin kuuluva pienehkö vihreä perhoslaji, joka on levinnyt suurimpaan osaan pohjoista Euraasiaa. Suomessa laji elää jokseenkin harvinaisena ja paikoittaisena maan eteläosissa. Kanervamittaria tavataan pääasiassa soilla ja kosteilla nummilla, joilla kasvaa sen toukkien pääasiallista ravintokasvia, kanervaa. Toukkia tavataan tosin myös muilla varvuilla ja matalilla pensailla, kuten variksenmarjalla ja suomyrtillä. Kanervamittarin aikuiset ovat lennossa kesäkuun tienoilla, useimmiten iltahämärässä. Yksivuotinen laji talvehtii kotelona.


title: Kanervamittari

text: Kanervamittari on jokseenkin harvinainen ja esiintyy paikoittaisesti koko elinalueellaan. Sen kanta on myös paikoin taantunut. Vaarantuneeksi se on luokiteltu kuitenkin vain Alankomaissa ja Norjassa; Suomessa lajilla ei ole uhanalaisuusluokitusta. Vuoden 2010 uhanalaisuusarvioinnin tulosten mukaan suurin perhosta uhkaava tekijä ainakin Norjassa on soiden ojituksesta aiheutuva elinympäristöjen pirstoutuminen ja häviäminen.


title: Kanervamittari

text: Kanervamittari on pienehkö perhonen, sillä sen siipien kärkiväli on Suomessa ja muualla Fennoskandiassa keskimäärin vain noin 19–21 mm. Englannissa ja Keski-Euroopassa laji sen sijaan kasvaa noin 24–27 millimetrin kokoiseksi. Perhonen on nuorena väriltään melko tumman vihreä, ja sen siivet ovat kapeat. Lajin takasiipien ulkoreunan keskiosassa on pieni mutka, mikä on myös lajin tyypillinen tuntomerkki. Vanhetessa yksilöiden väri kellastuu ja niiden siivet muuttuvat ensin kellanvihreiksi ja myöhemmin kellanvalkoisiksi. Koiraiden tuntosarvet ovat rihmamaiset. Alalajin "C. v. melinaria" siipien poikkiviirut ovat leveämmät kuin nimialalajilla. Kanervamittarista tunnetaan myös kaksi värimuotoa: muodon "f. mathewi" siipien pohjaväri on oranssiin vivahtava, muodolla "f. rosearia" pohjaväri on ruusunpunertava.


title: Kanervamittari

text: Lajin munat ovat lyhyitä ja muodoltaan puikeita, kananmunaa muistuttavia. Väriltään ne ovat kellanvihreitä tai vaalean oranssinkeltaisia. Munaa myös peittää selvä, hieman kohollaan oleva 5–6-kulmaisten silmukoiden muodostama verkkomainen kuvio. Kanervamittarinaaraat sijoittavat munat kasvustoon yksitellen.


title: Kanervamittari

text: Kanervamittarin toukka on vihreä, ja sen selässä on punaisia täpliä. Selässä kulkee myös purppuranpunainen viiru, joka levenee usein nivelten kohdalla, missä sen reunat voivat myös olla valkoiset. Toukan sivuilla kulkee puolestaan kellertäviä tai vaaleanvihreitä pitkittäisiä viiruja. Toukan pää on ruskea ja muodoltaan erikoisen kaksihuippuinen; myös ruumiin ensimmäisessä nivelessä on kaksi ylöspäin suuntautuvaa kartiomaista haaraketta. Täysikasvuisena toukka on noin 21–24 millimetriä pitkä.